Təhsil nailiyyətlərinin qiymətləndirilməsi üzrə tədqiqat - TIMSS, PIRLS beynəlxalq proqramı orta məktəblərdə aparılan ən perspektivli araşdırmalardan biridir. Beynəlxalq proqramın əsası 2008-ci ildə 50 yaşı tamam olan Beynəlxalq Təhsil Nailiyyətlərinin Qiymətləndirilməsi Mərkəzində hazırlanıb.\nHazırda 60-dan çox ölkə TIMSS, PIRLS, PISA və s. müxtəlif beynəlxalq müqayisəli tədqiqatlarda iştirak edir. Belə ki, artıq ölkə idarəçiliyi bu tədqiqatların təhsilin inkişafı üçün strategiyanın müəyyənləşdirilməsində mühüm rol oynadığını anlayır.\nDünya təcrübəsində beynəlxalq tədqiqatların üstünlük qazanmasının əsas səbəbləri aşağıdakılardır:\n1.Beynəlxalq tədqiqatların nəticələrindən ölkələrin təhsil sisteminin təkmilləşdirilməsində istifadə edilir.\n2. Araşdırmaların nəticəsi ölkənin təhsil sistemində baş verən prosesləri başqa ölkələrlə müqayisəli şəkildə təhlil etməyə imkan verir.\n3. Beynəlxalq tədqiqatlar təhsil sahəsində aparılan milli araşdırmaların təmin olunmasına da kömək edir.\n4. Beynəlxalq tədqiqatlar sayəsində təhsilin keyfiyyətinin qiymətləndirilməsində effektli metod və texnologiyalar əldə olunur.\nTIMSS, PIRLS beynəlxalq qiymətləndirilməsi hər dörd ildən bir keçirilir. Tədqiqatda ibtidai təhsilin IV və orta təhsilin VIII sinif şagirdlərinin təhsil nailiyyətləri qiymətləndirilir, riyaziyyat və təbiətşünaslıq fənlərinin tədrisi, oxuyub təhliletmə bacarığı, təhsil müəssisələri, müəllimlər, şagird və valideynlər, onların əhatə olunduğu mühit və digər faktorlar öyrənilir. Tədqiqatın bu şəkildə aparılması aşağıdakılara imkan verir:\n- müxtəlif ölkələrdə şagird nailiyyətlərinin müqayisəli şəkildə qiymətləndirilməsinin həyata keçirilməsinə;\n- riyaziyyat və təbiətşünaslıq fənlərinin tədrisində keyfiyyət dəyişmələrinin tendensiyasının üzə çıxarılmasına;\n- ibtidai təhsildən sonrakı səviyyədə riyaziyyat və təbiətşünaslıq fənlərinin tədrisində baş verən dəyişikliklərin, oxuma-təhliletmə bacarığının inkişafının izlənilməsinə (4 ildən sonra IV sinif şagirdləri VIII sinifdə oxuyacaqlar, bu səbəbdən şagirdlərin sonrakı göstəriciləri də tədqiq olunur);\n- riyaziyyat və təbiətşünaslıq fənn proqramlarının, eyni zamanda müxtəlif ölkələrin təhsil prosesinin təşkilinin əsasları haqqında məlumatların toplanılmasına.\nTIMSS, PIRLS testləri əksər iştirakçı ölkələr üçün tədrisin keyfiyyətinin qiymətləndirilməsi baxımından müasir dövrün standartlarına cavab verən suallardır. Bununla yanaşı, araşdırmalarda bir çox ölkələrin təhsil proqramlarının çərçivəsindən kənara çıxan, lakin mütəxəssislərin fikrincə, çağdaş zamanda həyat üçün önəmli sayılan suallara da rast gəlinir.\nMəlum məsələdir ki, belə vəziyyətdə çalışmaların tərkibi iştirakçı ölkələrin proqram tərkibinə tam şəkildə uyğun gəlmir. Bu, eyni zamanda Azərbaycan Respublikasının orta məktəblərində tədris olunan riyaziyyat və təbiətşünaslıq fənlərinin proqramları üçün də qanunauyğundur.\nBununla belə, Azərbaycan məktəblərinin nəticələrinin digər ölkələrin nəticələri ilə müqayisəli təhlili riyaziyyat və təbiətşünaslıq fənlərinin tədrisinin mükəmməlləşdirilməsində istiqamətlərin müəyyənləşdirilməsinə, oxu bacarığının inkişaf etdirilməsinə, eyni zamanda milli mütəxəssislərin araşdırmasını tələb edən problemlərin üzə çıxarılmasına imkan verir.\nTIMSS-2007 tədqiqatında 59 ölkə iştirak edib. Onlardan 28-i (Əlcəzair, Ermənistan, Avstraliya, Tayvan, Kolumbiya, Çex Respublikası, Salvador, İngiltərə, Gürcüstan, Honkonq, Macarıstan, İran, İtaliya, Yaponiya, Küveyt, Litva, Monqolustan, Mərakeş, Norveç, Qətər, Rusiya, Şotlandiya, Sinqapur, Sloveniya, İsveç, Tunis, Ukrayna, ABŞ) tədqiqatın IV və VIII siniflərdə riyaziyyat və təbiətşünaslıq fənlərinin tədrisinin keyfiyyətinin qiymətləndirilməsi istiqamətlərində iştirak edib, 22 ölkə (Bəhreyn, Bosniya və Herseqovina, Botsvana, Bolqarıstan, Kipr, Misir, Qana, İndoneziya, İsrail, İordaniya, Koreya Respublikası, Livan, Malayziya, Türkiyə) təkcə VIII siniflərin, 9 ölkə (Avstriya, Danimarka, Almaniya, Qazaxıstan, Latviya, Hollandiya, Yeni Zelandiya, Slovakiya Respublikası, Yəmən) isə yalnız IV siniflərin təhsil nailiyyətlərinin qiymətləndirilməsi tədqiqatında iştirak edib.\nBeləliklə, 2007-ci ildə təhsil nailiyyətlərinin qiymətləndirilməsi tədqiqatında 50 ölkə VIII, 37 ölkə isə IV siniflərlə iştirak edib. Qeyd edək ki, tədqiqat iştirakçılarının tərkibi 2003-cü illə müqayisədə artıb. Həmin ildə 46 ölkə VIII, 25 ölkə isə IV siniflərlə nailiyyətlərin qiymətləndirilməsi tədqiqatında iştirak edib.\nTIMSS, PIRLS layihəsinin həyata keçirilməsində dünyanın bir çox elmi-tədqiqat mərkəzləri və peşəkar təşkilatları iştirak edib: Təhsil Sahəsində Testləşdirmə Xidməti (ETS - Educational Testing Servise, ABŞ), Kanada Statistika Mərkəzi (Statistics Canada), Təhsil Nailiyyətlərinin Qiymətləndirilməsi Beynəlxalq Birliyinin katibliyi (İEA, Hollandiya), Təhsil Nailiyyətlərinin Qiymətləndirilməsi Beynəlxalq Birliyinin Məlumatların Emal olunması Mərkəzi (DPC İEA-DATA Processing Center İEA, Almaniya) və s. adıçəkilən mərkəzlərlə yanaşı, 50 ölkənin aparıcı mütəxəssisləri də həmin prosesdə iştirak edib. Bu, nəinki aparılan tədqiqatı yüksək keyfiyyətlə təmin etdi, eyni zamanda təhsil nailiyyətlərinin qiymətləndirilməsində istifadə olunan, təcrübədə beynəlxalq standartların əsasında yoxlanılmış yeni yanaşmaların formalaşmasına da yardım etdi. Dünyanın aparıcı mütəxəssislərini səfərbər etmək üçün Müşavirə Komitələri yaradılmışdı. Bütün tədqiqatın koordinasiyası Boston kollecində Beynəlxalq Koordinasiya Mərkəzində həyata keçirilirdi (İSC - International Study Center, Boston College, ABŞ).\nTIMSS, PIRLS-2007 beynəlxalq qiymətləndirmə proqramının aparılma qaydalarının hazırlanmasında TIMSS 1995-2003 araşdırmasında istifadə olunan yanaşmalardan yararlanmışlar.\nTIMSS, PIRLS beynəlxalq qiymətləndirmə proqramının aparılma qaydaları özündə aşağıdakıları ehtiva edir:\n- test kitabçaları;\n- sorğu vərəqələri (şagirdlər, müəllimlər, valideynlər, məktəb rəhbərləri, ekspert və tədqiqatın keyfiyyətinə nəzarət edən müşahidəçilər üçün);\n- metodik təminatlar (tədqiqatın təşkili və aparılmasını icra edən milli koordinatorlar, məktəb rəhbərləri, müstəqil cavablı tapşırıqları yoxlayanlar, məlumatlar hazırlayanlar üçün);\n- proqram təminatı (verilənlərə əsasən sinif və şagirdlərin seçimi).\nİştirakçı ölkələrin təhsil nailiyyətlərinin müqayisəsi üçün beynəlxalq testləri hazırlayarkən müxtəlif iştirakçı ölkələrin riyaziyyat və təbiətşünaslıq fənlərinin tədrisindəki xüsusiyyətləri mütləq nəzərə almaq lazımdır.\nBeynəlxalq testlər aşağıdakı prinsiplər əsasında hazırlanır:\n- beynəlxalq test tapşırıqlarının əksər iştirakçı ölkələrin tədris proqramı ilə maksimum uyğun olması;\n- 1995, 1999, 2003 və 2007-ci illərdə istifadə olunan qiymətləndirmə vasitələri arasındakı əlaqənin təminatı;\n- iştirakçıların yaş xüsusiyyətlərinin uyğunluğu;\n- beynəlxalq tədqiqat tələblərinə cavab vermək.\nTIMSS beynəlxalq qiymətləndirməsində hər bir şagirdin sual kitabçasında riyaziyyat və təbiətşünaslığa dair tapşırıqlar, PIRLS beynəlxalq qiymətləndirməsi üçün ayrılan ikinci kitabçada isə oxu üzrə mətnlər yer alır. Cavablandırmaq üçün müxtəlif növlərdən istifadə edilir: düzgün variantı seçmək, qısa və tam cavab yazmaq. Qeyd etməliyik ki, 2007-ci ildə tədqiqatın əvvəlki dövrləri ilə müqayisədə yazılı müstəqil cavab tələb edən tapşırıqların sayı ikiqat artmışdır. Belə tapşırıqların həllinə ümumi vaxtın tam yarısı ayrılır.\nİbtidai məktəbin buraxılış siniflərinin riyaziyyat və təbiətşünaslıq fənlərindən hazırlığını yoxlamaq üçün 353 tapşırıqdan istifadə olunub (riyaziyyatdan 179, təbiətşünaslıqdan 174 tapşırıq). Hərəsi 14 variantda iki dəfə təkrarlanmaqla 28 tapşırıq bloku yaradılır (14 riyaziyyat, 14 təbiətşünaslıq). Bu prinsiplə VIII siniflər üçün 14 variant yaradılır. Lakin çalışmaların sayı çoxdur -427 tapşırıq (215 riyaziyyat, 212 təbiətşünaslıq). Oxu materiallarında isə mətnin tutumundan asılı olaraq sualların sayı dəyişir.\nTIMSS və PIRLS-2007 layihələrində nəticələrin ötən illərlə müqayisəsini təmin etmək üçün 14 blokdan 6-da keçən illərin tapşırıqları, 8-də isə iştirakçı ölkələrin mütəxəssisləri tərəfindən hazırlanmış yeni çalışmalar verildi. Beləliklə, hər variantda müxtəlif illərin tapşırıqlarının verilməsi ilə nəticələrin müqayisəli şkalasını yaratmaq mümkün oldu.\nTIMSS, PIRLS tədqiqatında əsas tələb müxtəlif vaxtlarda əldə edilmiş nəticələrin müqayisəsini təmin etməkdir.\nDaha çox diqqət iştirakçı ölkələrdə aparılan tədqiqatların standartlaşdırılmasına yönəlir. TIMSS, PIRLS - 2007 tədqiqatı beynəlxalq koordinasiya mərkəzində hazırlanmış təlimat və qaydalara uyğun şəkildə aparılıb. Tədqiqatın hər mərhələsi beynəlxalq ekspertlər tərəfindən idarə olunur. Məsələn, testlərin tərcüməsi və anketlərin yenidən yoxlanılması beynəlxalq dərəcəli ekspertlər tərəfindən həyata keçirilir, ayrı-ayrı təhsil müəssisələrindəki test imtahanlarında müşahidəçilər iştirak edir, müstəqil cavablı tapşırıqlar təcrübəli müəllimlər tərəfindən yoxlanılsa da, hər dördüncü iş yenidən yoxlanılır. Bütün bunlardan sonra iştirakçıların cavablarının elektron variantından ibarət beynəlxalq məlumatlar bazası yaradılır. Bununla da beynəlxalq ekspertlər tərəfindən yenidən yoxlanmış cavablar müxtəlif ölkə ekspertlərinin işləri ilə müqayisə edilir.\nBeynəlxalq qiymətləndirmənin mövcud nəzəriyyəsi şagirdlərin 40-60 tapşırığı yerinə yetirməsinə, şagirdi, müəllim və təhsil müəssisələrinin xarakteristikasını öyrənməyə, təhlil etməyə (sorğu vərəqələrini cavablandırmaqla) imkan verir.\nIV və VIII sinif şagirdlərinin riyaziyyat, təbiətşünaslıq və oxu üzrə nəticələri ayrıca emal və təhlil olunur. Tədqiqatın nəticələrinin statistik emalı nəticəsində riyaziyyat və təbiətşünaslıq fənlərinə dair testləri həll edən hər bir iştirakçıya 1995-ci ildə yaradılmış beynəlxalq 1000 ballıq şkala ilə bal verilir.\nTəhsil Nazirliyinin Monitorinq və qiymətləndirmə şöbəsi


Azərbaycan Qida Təhlükəsizliyi Agentliyindən “Report”un sorğusuna cavab olaraq bildirilib ki, qablaşdırma qida və qeyri-qida məhsullarının təhlükəsiz şəraitdə saxlanılması, ətraf mühitin zərərli təsirlərindən qorunması və rahat daşınması üçün əhəmiyyətli vasitədir: “Qablaşdırma məhsulları fərqli formalarda və fərqli materiallardan hazırlanır. Bunlara plastik, metal, kağız, şüşə və digər əsaslı qablaşdırma məhsullarını misal göstərmək olar. Məhsulların qablaşdırılmasında istifadə edilən materialların qida üçün təhlükəsiz və təsirsiz olması vacibdir. Lakin araşdırmalar göstərir ki, bu cür materialların heç də hamısı təhlükəsiz qablaşdırma materialları hesab edilmir. Buna plastik qablaşdırma materiallarını misal göstərmək olar. Belə ki, qida məhsullarının qablaşdırılması üçün istifadə olunan plastik qablardan toksiki xassəli kimyəvi maddələr qidaya miqrasiya edə bilər. Bunlar bilavasitə plastiklərin istehsalı prosesində yaranan və xammaldan gələn maddələrdir. Çünki, plastik materialların əksəriyyəti yüksək tempuratur şəraitində və neftin təkrar emal məhsullarından alınır. Bu da plastiklərdə sağlamlığımız üçün təhlükə yarada bilən zərərli kimyəvi maddələrin yaranmasına gətirib çıxarır. Belə maddələrə ağır metallar, ftalatlar, plastik monomerləri, bisfenol A və s. misal göstərmək olar. Odur ki, plastik qablarda qablaşdırılan qida və içkilərin uzun müddət günəş şüaları altında saxlanılması belə maddələrin qidaya miqrasiyasına əlverişli şərait yaradır. Nəticədə belə məhsullarından uzun müddət istifadə insan sağlamlığına mənfi təsir göstərir. Odur ki, plastik qablarda qablaşdırılan qida və içkilərin uzun müddət günəş şüaları altında saxlanılması yolverilməzdir.\n“Qablaşdırılmış suları alarkən uyğun şəraitdə saxlanıb-saxlanmadığına diqqət edilməlidir. Sular istehsalat şəraitində uyğun şərtlər altında qablara doldurulmalı, daha sonra saxlanma şərtlərinə və ən sonda suların satışı zamanı müvafiq şərtlərə əməl olunmaqla məhsulların satışı həyata keçirilməlidir. Bu zəncirin hər hansı bir hissəsində baş verən qırılma sonda təhlükəli məhsulun istehlakçıya qədər çatmasına gətirib çıxara bilər. İstənilən qida məhsulu kimi, qablaşdırılmış suların da saxlanılma şərtlərinə əməl olunmaqla saxlanılması və daşınması həyata keçirilməlidir. Qablaşdırılmış sular sərin, təmiz, quru və qoxusuz şəraitdə saxlanılmalıdır. İstehlakçılar məhsulu alarkən plastik və ya şüşə butulka üzərində əks olunmuş istehsal və son istifadə tarixlərinə xüsusi diqqət etməlidirlər. Həmçinin, qablaşma üzərində olan etiketdə qeyd edilən adla qapaq üzərindəki ad eyni olmalı, qapağın möhkəm bağlanıb bağlanmamasına xüsusi diqqət edilməlidir. Plastik qablaşdırılmış suları mümkün qədər şüşə qablaşma ilə əvəz etmək, ev şəraitində soyuducularda su saxlayarkən də buna əməl etməkdə fayda var”, - deyə AQTA-dan bildirilib.\nAzərbaycan Tibb Universitetinin Qidalanma və Kommunal Gigiyena kafedrasının müdiri "Report"a İbrahim Əhmədov bildirib ki, ümumiyyətlə hazırda dünyada plastik qablarla bağlı ciddi müzakirələr var: “Onların ziyanları barədə mülahizələr irəli sürülür. Plastik qabların əsas ziyanı ekologiyayadır. Belə ki, bu qabların çürüyərək torpaqda yox olması üçün neçə yüz illiklər lazımdır. Biz yalnız belə məhsulların zərərsizləşdirməsi məsələsini həll etsək, təhlükəsi qalmaz. Həmçinin inqilab dövründə isə biz plastik qablardan tamamilə imtina edə bilmərik. Belə qabların qidaların saxlanılması üçün nəzərdə tutulan çeşidi var. Əgər həmin qablarda olan qidaların saxlanılma şəraitinə düzgün əməl edilərsə, heç bir problem olmaz. Suyun özünün də mühiti var. Su da nəfəs alır, onun elektron forması var. Plastik qablarda olan içkilər, sular gün altında qaldıqda, daha sonra başqa mühitə düşdükdə mayenin tərkibindəki komponentlərdə ciddi dəyişikliklər baş verir. Bu baxımdan belə məhsullar üçün nəzərdə tutulan əlverişli şəraitdə saxlamaq lazımdır. Nəzərdə tutulan şərait isə alçaq temperatur və qaranlıqdır. Bu tələblərdən kənara çıxdıqda qəbul edilərsə, fəsad kimi o dəqiqə nə zəhərlənmə, nə də bağırsaq pozuntusu baş verir. Sadəcə zaman-zaman daxilimizdə fəsadları gedir. Belə məhsullar alarkən alıcı məhsulun düzgün şəraitdə saxlanılıb-saxlanılmamasını qiymətləndirməlidir. Yəni təkcə istehsal və son istehlak tarixinə diqqət yetirmək deyil, necə şəraitdə saxlanılmasına da baxmaq vacibdir”.


12-ci BankİT Forumu: Maliyyə biznesinin rəqəmsal texnologiyalarında yeni söz.\n18-20 noyabr 2015-ci ildə Minskdə bank informasiya texnologiyaları mövzusunda BankİT'2015 12-ci Beynəlxalq forumu keçiriləcək. Sistemnıe texnologii şirkəti Forumun Gümüş tərəfdaşı qismində çıxış edəcək.\nArtıq ənənəvi biznes hadisəsinə çevrilmiş Forum maliyyə və İT sferalarının nümayəndələrini, həmçinin hökümət orqanlarını maliyyə biznesinin inkişafı ilə əlaqədar əhəmiyyətli məsələlərin müzakirəsi üçün bir araya toplayır.\nTədbirin təşkilatçıları Belarus Respublikasının Milli Bankı, İnfopark Assosiasiyası və Belarus Bankları Assosiasiyasıdır.\nTəşkilati komitetin qərarı ilə 2015-ci ildə Forumun auditoriyasının heyəti genişləndirilib, Belarusun sığorta, lizinq, mikromaliyyə və digər maliyyə təşkilatlarının nümayəndələri iştirak etmək üçün əlavə cəlb olunacaqlar. O cümlədən yeni hədəf - informasiya-kommunikasiya texnologiyalarının tətbiqi yolu ilə maliyyə biznesinin inkişaf etdirilməsi də qəbul edilib. Bu ilin tədbirində əsas diqqət maliyyə biznesinin rəqəmsal transformasiyasına yönəldilib.\nHər il yeni çözümlərin və müzakirə ediləsi aktual məsələlərin sayı artdığından bu il günlərin sayı da artır və Forum üç gün sürəcək. Birinci gün artıq bərqərar olmuş ənənəyə əsasən maliyyə biznesinin inkişafı ilə əlaqədar strateji məsələlərə həsr ediləcək. Həm Belarusun, həm də yaxın xarici ölkələrin ekspertləri rəqəmsal dövrdə bank xidmətlərinin transformasiyası təcrübələrini paylaşacaqlar, pərakəndə maliyyə xidmətlərinin gələcəyinə dair təsəvvürlərini ifadə edəcəklər və "rəqəmsal dünyada bankın biznes-strategiyası həyata qadirdirmi?" mövzusunu qaldıracaqlar. Bundan əlavə, tədbir çərçivəsində iştirakçılar çox səs-küyə səbəb olmuş kriptovalyutaların inkişafı və bank sferasında blokçeynin inkişafı perspektivlərini müzakirə edəcəklər. Tənzimləyici öz növbəsində müasir inkişaf mərhələsində maliyyə fəaliyyətinin informasiya təminatı sahəsində siyasətindən söhbət açacaq.\nİkinci və üçüncü günlər bölmələr və master-klasslar çərçivəsində açıqlanacaq ixtisaslaşmış mövzulara həsr edilib.\nBiznesin effektiv idarə edilməsi;\nMüştərilərə göstərilən xidmətlərin təmin edilməsi;\nBank biznesinin rəqəmsal transformasiyası;\nİT-nin idarə edilməsi;\nForumun yerləşəcəyi meydan Prezident-otel mehmanxanası olacaq. Bu il iştirakçıların ehtimal edilən sayı 1200-dən çoxdur.\nBankİT iştirakçıları informasiya imkanları ilə təmin edir ki, bunların sayəsində Siz öz iş əlaqələrinizi genişləndirəcək, yeni tərəfdaşlar əldə edəcək və yeni bazarlara çıxacaqsınız.\nForum haqqında ətraflı məlumat bankit.by.saytında yerləşdirilib bankit.by.\n"Səlahiyyətləri idarə edirik" treninqi yüksək qiymətləndirildi


Onlar bu ləqəblərlə məşhurlaşdılar – Qatır Məmməd, Rembo, Maestro, Xalaqızı – SumqayitXeber.Com\nOnlar bu ləqəblərlə məşhurlaşdılar – Qatır Məmməd, Rembo, Maestro, Xalaqızı\nNoyabr 14, 14:13 • 219\nMilli.Az Kulis.az-a istinadən Qarabağ müharibəsində ləqəb qazanan döyüşçülərin siyahısını təqdim edir.\nAbbas Qasımov- Snayper Abbas\nSamux rayonunda dünyaya gələn Abbas Qasımov ailəsinin narazılığına baxmayaraq könüllü olaraq Qarabağ uğrunda gedən döyüşlərə qoşulub. Yoldaşları arasında “Snayper Abbas” deyə çağırılıb. O, 5 iyul 1992-ci ildə Ağdərə rayonunda gedən qızğın döyüşdə ayağından yaralanaraq şəhid olub. Abbas Qasımov Samux rayonunun Nəbiağalı qəsəbəsində dəfn edilib. O, Samux rayonunun ilk şəhididir.\nAllahverdi Bağırov – Qartal\nAsif Məhərrəmov – Fred Asif\nAsif Məhərrəmov Qarabağ müharibəsi dövründə Allahverdi və Eldar Bağırovla yaxın dost olub. 1991-ci ilin 15 noyabrında “Haqq Cəbhəsi” batalyonunu yaradıb. 1993-cü il 27 oktyabrda, Asif Şelli uğrunda gedən döyüşdə iştirak edir, onun səhhəti vərəmə görə ağırlaşır, hərbi hissəni təhvil verir və müalicə məqsədi ilə Yalta şəhərinə gedir. 1 iyul 1994-cü ildə vərəmdən vəfat edir. Bakıda II Şəhidlər xiyabanında dəfn edilib.\nCəbrayıl Cəbrayılov – Qurd Cəbrayıl\nElxan Əlibəyli – Rembo\nƏlihüseyn Hüseynov – Yaquar\nƏlihüseyn Hüseynov müharibədə kəşfiyyatçı olub, qəhrəmanlıqlarına görə ona “Yaquar” ləqəbi verilib. O, Şıxov batalyonunda erməni işğalçılarına qarşı qəhrəmanlıqla döyüşüb. Daşaltı əməliyyatında iştirak edib. 2017-ci il oktyabrın 24-də Əlihüseyn Hüseynov Bakının Səbail rayonu, “Oksford” məktəbi ilə üzbəüz yerləşən hərbçilərin yaşadığı binanın damına su çənini düzəltmək üçün çıxmış və binanın üstündən yıxılaraq yerə düşüb və hadisə yerindəcə vəfat edib. Badamdar qəbiristanlığında dəfn edilib.\nƏrşad Nadirov – General Ərşad\n“General” ləqəbli Ərşad Nadirov Qarabağ müharibəsində batalyon komandiri olub. O, 1993-cü ildə Ağdamın müdafiəsi uğrunda gedən döyüşlərdə qəhrəmancasına şəhid olub.\nHidayət Rüstəmov – Mirpaşa\nAğdam rayonunun Xıdırlı kəndində doğulan Hidayət 23 dekabr 1991-ci ildə Meşəli kəndində şəhid olub.\nHəsənqulu Qasımov – Həsən Qorxmaz\nİsgəndər Aznaurov – Topçu İsgəndər\nİsgəndər Aznaurov Özbəkistannın Buxara vilayətinin Qala-Asiya kəndində Axısqa türkü ailəsində dünyaya gəlib. 1989-cu ildə Özbəkistanın Fərqanə vadisindəki qanlı olaylardan sonra yüz minlərlə axısqa türkü kimi oranı tərk edən İsgəndər Azərbaycana Şəmkir rayonunun Kür qəsəbəsinə köçüb. Könüllü müharibəyə yollanan İsgəndər 1993-cü il 18 apreldə Gədəbəydə “Örükdaş”da düşmənin 13 texnikasına qarşı, 3 növ texnika ilə vuruşur. Səhhətində problemlər yaranmasına baxmayaraq müalicə almaqdan imtina edir. Daha sonra arxa cəbhədəki mövqeyini tərk edərək, minalanmış geniş ərazini keçərək ön cəbhəyə – döyüşlərin ən qızğın hissəsinə yollanır. Orada gedən atışmalar zamanı Aznaurovun topu düşmən hədəfinə tuş gəlir və qəhrəmancasına həlak olur. Bakının Şəhidlər Xiyabanında dəfn edilib.\nMais Əsədov – Qəmlo\nNövrəstə Yusifova – Xalaqızı\nKönüllü olaraq Qarabağ uğrunda gedən döyüşlərə qatılan Növrəstə Yusifova 1992-1994-cü illərdə Qarabağ müharibəsinin iştirakçısı, ilk qadın snayperçi olub.\nPərviz Orucov – Maestro\nSumqayıtda doğulan Pərviz Orucov 1991-ci ildə Milli Qəhrəman, mərhum telejurnalist Çingiz Mustafayevin televiziya çağrışına qoşulub noyabr ayından könüllülərdən ibarət “Abşeron” dəstəsinin tərkibində döyüşlərdə iştirak edib. 1993-cü il yanvar ayının 24-ü döyüş tapşırığını yerinə yetirmək üçün düşmən arxasına keçən Pərviz və yoldaşları qəhrəmanlıqla vuruşuraq onlara verilən tapşırığı yerinə yetirirlər. Pərviz şiddətli döyüşlər zamanı yanına düşən minamyot mərmisinin qəlpəsindən şəhid olur.\nRaquf Orucov – Murov qartalı\nAğdamda dünyaya gələn Raquf Orucov 2016-cı ilin aprel ayının əvvəlində sonuncu döyüşünə qatılmış və şəhid olmuşdur. Aprelin 5-i polkovnik-leytenant Raquf Orucov son mənzilə yola salınmış, Sumqayıt Şəhidlər Xiyabanında dəfn olunub.\nRüxsarə Cumayeva – Tutu\nRəşid Məmmədov – Qara Rəşid\nSevil Abbasova – Sarışın\nTofiq Rzayev – Tofiq Oğuz\nYaqub Rzayev – Qatır Məmməd\nYaqub Ələsgər oğlu Rzayev Birinci Qarabağ müharibəsi iştirakçısı, “Qarabağ şahinləri” batalyonunun komandiri olub. Qatır Məmməd və Ala Yaqub ləqəbləri ilə də tanınıb.\nXeyrulla İbrahimov – Kobra\nXeyrulla İbrahimov 1992-ci il sentyabrın 28-dən 1993-cü il iyunun 5-nə qədər Azərbaycan Silahlı Qüvvələrinin Ağcabədi rayonunda yerləşən “N” saylı hərbi hissəsində Haubitsalı Artilleriya Divizionunun Qərargah rəisi – Divizion Komandirinin müavini vəzifəsində, 1993-cü il iyunun 5-dən 1993-cü il noyabrın 1-nə qədər isə Hacı Zeynalabdin qəsəbəsində yerləşən “N” saylı hərbi hissədə Zenit Artilleriya Divizionunun Komandiri vəzifəsində xidmət edib. Könüllü olaraq 2011-ci ildə Azərbaycan Silahlı Qüvvələrinin sıralarından ehtiyata buraxılıb. 20 il davam edən qüsursuz xidməti ərzində “Kobra” ləqəbini qazanıb.


Ulduz İstirahət Mərkəzi / Mehmanxanalar və Hostellər / Turizm və istirahət / Şirkət / Oneclick.az\nUlduz İstirahət Mərkəzi\nUlduz İstirahət Mərkəzi xəritədə\nNabran, Xaçmaz AZ1000 *** 5 səs\nUlduz İstirahət Mərkəzi haqqında\nUlduz hotelimiz 2006-cı ilden faaliyyət göstərir. Bakıdan tam 250km (2saatlıq) yol uzaqlıqda Nabran-Yalama yolunda 100-150 metr Xəzər dənizindən aralıda yerləşir. Hotelimiz tam meşeliyin içərisində tikilib.\n"Ulduz Hotel"-in xidmətləri\n"Ulduz Hotel"imiz əsl tam istirahət edəcəyiniz yerdir. Hotelimizin içərisində (Balıqçılıq, Bostançılıq, Təndirxana) və Tibb məntəqəsi, Avto yuma, Velosiped, Bilyard, Tennis, Uşaqlar üçün mini futbol stadionu, Market, Kafe, Restoran var. Ulduz hotelimizdə WİFİ-də var.\nBurada dəniz və göl məhsulları, meyvə, ət və tərəvəz bir sözlə yeməyə aid olanlar təbii hazırlanır. Sağlamlığınızın əsl yerdir. Meşəliyin içərisində gözəl hava və dənizin havası bir yerdə olması əsrarəngiz gözəllik qataraq sizlərin sağlamlığınıza müsbət təsir verəcək.\nÇağdaş və klassik nümunələrini özündə cəmləşdirən"Ulduz Hotel" standardlara cavab verən 41 otağ, 110 nəfərlikdən ibarətdir.\n"Ulduz Hotel"i seçməkdə məqsədiniz ailəvi istirahət, əyləncə və yaxud ad günü tədbiri ola bilər. Ziyarətinizin səbəbindən asılı olmayaraq otelimiz yüksək səviyyədə işci heyyətilə və bütün xidmətləri ilə sizin hər cür istirahət ehtiyaclarınızı təmin etməkdən məmnun olacaqsınız.\n1 Otaqlı 2 nəfərlik yer - qiymət 30 azn + 15 azn. 3 dəfə yemək bir nəfər üçün\n2 Otaqlı 4 nəfərlik yer - qiymət 50 azn + 15 azn 3 dəfə yemək bir nəfər üçün\n3 Otaqlı (lux) 6 nəfərlik yer - qiymət 80 azn + 15 azn 3 dəfə yemək bir nəfər üçün


Binəqədi şosesində yenidənqurma işləri - FOTOLAR\n16:16 15 Noyabr 2017\n“Azəravtoyol” ASC-dən Metbuat.az-a verilən məlumata görə, yenidən qurulan yolun uzunluğu 2.6 km təşkil edir. Layihə çərçivəsində yol 2 gediş və 2 gəliş olmaqla 4 hərəkət zolağı enində bərpa olunur. Hərəkət hissəsinin eni 15 metr və 1 metr enində boya ilə xətlənmiş ayrıcı zolaq da olmaqla, yolun ümumi eni 19 metr olacaq.\nİş axtaranların nəzərinə! - Vakansiya var - Oxumaq üçün tıkla\nAzərvatoyol Binəqədi Yol Yenidənqurma işləri\nDəmir yolunun Padar stansiyasında yeni yoldəyişənlər quraşdırılır- FOTOLAR\n14 Avqust 2018 14:38\n14 Avqust 2018 12:53


Bu ölkədə “omikron“ sürətlə yayılır\n09:12 12.01.2022 69\nKoronavirusun “omikron“ ştamı əksər Avropa ölkələrində olduğu kimi, İsveçrə də sürətlə yayılmaqdadır.\nRedaktor.az xəbər verir ki, yanvarın 11-də gündəlik yoluxma sayı 24 mindən yuxarı olub və ekspertlər yanvar ayı ərzində pik səviyyənin hələ qarşıda olacağı qənaətindədirlər. Bildirilir ki, qarşıdakı bir həftə ərzində ölkə əhalisinin 10-30 faizi “omikron“ ştamına yoluxa bilər. Hazırkı dalğa başa çatdıqda əhalinin 65-85 faizi ya yoluxma nəticəsində immunitet əldə etmiş olacaq, ya da üçüncü doza peyvənd sayəsində yoluxmadan qorunacaq.\nİsveçrədə səhiyyə, iqtisadiyyat və inzibati idarəçilikdə müəssisə və təşkilatların xidmət imkanlarını təmin etmək üçün koronavirusa yoluxmuş insanlarla təmasda olan və ev şəraitində karantində qalanlar üçün karantin müddətinin on gündən beş günə azaldılması təklif olunur. Bu yolla da xidmət sektorunda işçi çatışmazlığının qarşısı alına bilər.\nHazırda ekspertlər və hökuməti narahat edən əsas sual isə yaxın iki həftədə gözlənilən kütləvi yoluxma dalğasına qarşı səhiyyə sisteminin necə tab gətirəcəyidir. İndiyə kimi “omikron“ ştamına yoluxmalarda xəstəliyin ağır gedişatı digər variantlardan aşağı olsa da, kütləvi yoluxma zamanı xəstəxanaların reanimasiya şöbələrindəki xəstələrin sayı hazırkı 280 nəfərdən 600-ə çata bilər. Pandemiya başlayandan İsveçrədə bu göstərici hələ qeydə alınmayıb və acınacaqlı proqnozun reallaşmayacağına böyük ümidlər bəslənir.\nQeyd edək ki, indiyədək İsveçrə əhalisinin 1,5 milyon nəfəri koronavirusa yoluxub, 12047 nəfər virusla əlaqədar həyatını itirib.


15 iyul gecesi Hakan Fidan da oradaydı – GENERALIN İFADƏSİ - Azadliq Xeber\n15 iyul gecesi Hakan Fidan da oradaydı – GENERALIN İFADƏSİ\n15 iyul gecəsi Hakan Fidan da oradaydı - GENERALIN İFADƏSİ\n07.08.2016 / 10:22 xeber –\n15 iyl hadisələrindən sonra həbs edilən Türkiyə Silahlı Qüvvələrinin Şəxsi Heyətlə İş üzrə İdarəsinin rəisi general İlhan Tulunun ifadəsinin bir hissəsi mediada yayılıb. Lent.az sözcü.com.tr-yə istinadən xəbər verir ki, İlhan Tulu ifadəsində Türkiyənin Milli Kəşfiyyat Təşkilatının (MİT) rəisi Hakan Fidanın 15 iyun gecəsi baş qərargah rəisi Hulusi Akarın otağında olduğunu deyib.\nHəbs edilmiş general bildirib ki, Hakan Fidan otaqda olarkən Hulusi Akar ondan bəzi hərbçilərin şəxsi işlərini istəyib: “Saat 20:30-da komandanın otağına qalxıb sənədləri verdim. Hakan Fidan “bunlar bizim də bildiyimiz adamlardır”, dedi. 5 dəqiqə orada oldum və otağı tərk edərkən Hakan Fidan da oradaydı”.\nİ.Tulu əlavə edib ki, Hakan Fidan qərargahı tərk edəndən təxminən 20 dəqiqə sonra bir qrup hərbçi binaya basqın edib.


azfreespeech Mətbuat şurası 6 nəşrdən şikayətlərə baxıb – azfreespeech\nMətbuat şurası 6 nəşrdən şikayətlərə baxıb\nNoyabrın 13-də Mətbuat Şurasının şikayətlər üzrə komissiyası toplantı keçirib. Şuradan “Media forum” saytına daxil olan xəbərə görə, komissiya “Yeni Müsavat”, “Gündəlik Bakı”, “Təzadlar”, “Qaynar xəbər”, “Güzgü” qəzetləri və “Xoca Nəsrəddin” jurnalı ilə bağlı müraciətləri araşdırıb.\nMilli Məclisin üzvü Nazim Məmmədov “Yeni Müsavat” qəzeti ilə bağlı müraciət edib. Komissiya rəyə gəlib ki, qəzetin şikayət doğuran materiallarında “Jurnalistlərin peşə davranışı qaydaları”nın bir sıra prinsip və bəndləri pozulub. Komissiya nəşrə bu kimi mövzuların təqdimatı zamanı ifadə seçiminə həssas yanaşmağı tövsiyə edib, həmçinin “Yeni Müsavat”ın təkzib verməsini vacib sayıb.\nİclasda “Gündəlik Bakı” qəzeti ilə bağlı 2 şikayətə baxılması nəzərdə tutulsa da, bunlardan biri Qaçqınların və Məcburi Köçkünlərin İşi üzrə Dövlət Komitəsi təmsilçisinin müzakirəyə qatılmaması səbəbindən baş tutmayıb. Mövcud prosedur qaydaya əməl olunmadığından məsələ gündəlikdən çıxarılıb. Şikayətlər üzrə komissiya eyni səbəbdən “Bank Respublika” ASC-nin “Hakimiyyət” qəzetinə qarşı şikayətinə də baxmayıb.\nRabitə və İnformasiya Texnologiyaları Nazirliyinin “Gündəlik Bakı” qəzeti ilə bağlı müraciəti tərəflər arasında anlaşma əldə olunması ilə yekunlaşıb.\nMədəniyyət İşçiləri Müstəqil Həmkarlar İttifaqları Respublika Komitəsinin “Təzadlar” qəzeti ilə əlaqədar şikayətinin müzakirəsi zamanı nəşrin baş redaktoru Asif Mərzili “Kütləvi informasiya vasitələri haqqında” qanunun 63-cü maddəsinə əsasən, cavabdehliyi materialı hazırlayan Milli Strateji Təhqiqatlar Mərkəzinin daşıdığını bildirib. Lakin qeyd olunub ki, bu, yazının sonunda göstərilmədiyindən iddia əsassızdır. Komissiya rəyə gəlib ki, “Təzadlar” qəzeti narazılıq doğuran yazıya görə məsuliyyəti istinad mənbəyini göstərdiyi halda daşımaya bilərdi. Mövcud vəziyyətdə isə material etik prinsiplərə sayğısızlıqla təqdim olunub. Baş redaktor A.Mərzili məsələ ilə bağlı təkzib verməyə hazır olduğunu deyib.\nNövbəti məsələnin müzakirəsində “Qaynar xəbər” qəzetinin təmsilçisi Bakı şəhər 7 saylı uşaq poliklinikası barədə bu nəşrdə gedən yanlış məlumatlara görə qarşı tərəfdən üzr istəyib, təkzib verməyə hazır olduğunu bildirib. Komissiya məsələnin həlli üçün bunu yetərli sayıb.\nNaftalan şəhərindən bir qrup sakinin “Xoca Nəsrəddin” jurnalında gedən nümunələrdə milli, etnik zəmində təhqirlərə, ayrı-seçkiliyə yol verilməsi, bu zaman jarqonların işlədilməsi ilə əlaqədar müraciəti də komissiyanın müvafiq rəyinin qəbuluyla nəticələnib. Jurnal barədə yekun qərarı Mətbuat Şurası İdarə Heyətinin verməsi məqsədəuyğun sayılıb.\nCeyranbatan qəsəbə sakinlərinin “Güzgü” qəzeti ilə bağlı şikayəti müzakirə edilərkən məsələnin daha ətraflı araşdırılmasına ehtiyac duyulduğu vurğulanıb və konkret tədbirlərin müəyyənləşdirilməsi üçün Mətbuat Şurası İdarə Heyətinin üzvü Vüqar Rəhimzadənin rəhbərliyi ilə qrup yaradılıb.


Avropa Parlamenti: Münaqişə Azərbaycanın sərhədləri çərçivəsində həll olunmalıdır - BƏYANAT - Medianews\nAvropa Parlamenti: Münaqişə Azərbaycanın sərhədləri çərçivəsində həll olunmalıdır – BƏYANAT\nNəşr edilib: 2020/06/11 7:33 Rubrika: Dünya Baxış sayı: 148 Müəllif: Editor\n“Keçən il yaxın vaxtlarda Ermənistan və Dağlıq Qarabağı birləşdirən üçüncü avtomobil yolunun inşasının tezliklə başlayacağı elan edilmişdi.\nLakin bu magistralın inşa qərarı, Azərbaycanın səlahiyyətli orqanlarının razılığı olmadan alınıb və beynəlxalq hüquq pozulub. Bundan əlavə, bu addım Dağlıq Qarabağın və ətraf rayonların qanunsuz işğalını simvolik olaraq əhatə edə bilər.\nBiz ATƏT-in Minsk Qrupu həmsədrlərinin səylərinə və onların 2009-cu ildə təsdiqlənən Əsas Prinsiplərinə dəstəyimizi bir daha bəyan edirik. Bu vasitəçiliyin uğur qazanması üçün biz Ermənistan və Azərbaycan hakimiyyətlərini Azərbaycanın beynəlxalq səviyyədə tanınan sərhədləri çərçivəsində münaqişənin sülh yolu ilə həllinə dair danışıqlara öz öhdəliklərini gücləndirməyə çağırırıq”, – deyə birgə bəyanatda deyilir.


24-04-2019 13:18 - Ona.az - Siyasət 8\n“24 apreldə erməni məsələsini gündəmə gətirən imperialist güclər var, Fransa da bu güclərdən biridir”.\nBunu ONA-nın Türkiyə bürosuna açıqlamasında Türkiyə-Azərbaycan parlamentlərarası dostluq qrupu rəhbəri Şamil Ayrım deyib.\nTürkiyəli deputat Fransada 24 aprelin “erməni soyqırımını anma günü” elan edilməsini sərt tənqid edib: “Fransa Əlcəzairdə xeyli insanın qətliamına məsuldur. Bir gecədə 8 min kəndi yerlə bir etdilər, milyon yarım insanı qətlə yetirdilər. O səbəbdən bu mövzuda ən son danışacaq ölkə Fransa olmalıdır”.\nMillət vəkilinin fikrincə, bu məsələlər parlamentlər tərəfindən deyil, elm adamları tərəfindən araşdırılmalıdır: “Türkiyə dövlətinin də, türk əcdadlarımızın da məsum insanları qətlə yetirəcək bir hərəkəti olmayıb. Hələ soyqırım kimi çox ciddi bir cinayəti etməsi mümkün deyil. Mən əslən İqdırlıyam. Türkü soyqırımda ittiham edənlər İqdırda, Qarsda, Ərzurumda ermənilərin törətdiyi qətliamlardan yaranan kütləvi məzarlıqları görsələr, bizim nə qədər haqlı olduğumuzu bilərlər. Təəssüf ki, bunları hələ də dünyaya anlatmaqda çətinlik çəkirik. Bilikli gənclərimizlə, iş adamları və elm xadimləri ilə, Türkiyəmizi və Azərbaycanımızı yönəldənlərlə birgə biz “erməni soyqırımı”nın saxta olduğunu sübuta yetirməliyik. Biz ermənilərin haqsız yerə işğal etdikləri Qarabağ torpaqlarının tərk etməsini, BMT-nin qəbul etdiyi qətnamələri Ermənistanın yerinə yetirməsini istəyirik. Azərbaycanın 20 faiz ərazisi 27 ildir erməni işğalı altındadır. Əlbəttə, bütün bunların hesabı bir gün sorulacaq”.\nŞamil Ayrım , Bmt , Fransa , Əlcəzair , Qarabağ , Qars , Türkiyə , Azərbaycan , Ermənistan , Ərzurum\n
 “24 apreldə erməni məsələsini gündəmə gətirən imperialist güclər var, Fransa da bu güclərdən biridir”.

Bunu ONA-nın Türkiyə bürosuna açıqlamasında Türkiyə-Azərbaycan parlamentlərarası dostluq qrupu rəhbəri Şamil Ayrım deyib.

Türkiyəli deputat Fransada 24 aprelin “erməni soyqırımını anma günü” elan edilməsini sərt tənqid edib: “Fransa Əlcəzairdə xeyli insanın qətliamına məsuldur. O səbəbdən bu mövzuda ən son danışacaq ölkə Fransa olmalıdır”.

Millət vəkilinin fikrincə, bu məsələlər parlamentlər tərəfindən deyil, elm adamları tərəfindən araşdırılmalıdır: “Türkiyə dövlətinin də, türk əcdadlarımızın da məsum insanları qətlə yetirəcək bir hərəkəti olmayıb.\n"Şura məzunların daha tez iş tapmasına kömək edəcək"\n24-04-2019 22:37 - Yenisabah.az - Siyasət\n“Bir neçə gün öncə Nazirlər Kabinetinin qərarı ilə təsdiqlənən “Bakı Dövlət Universitetinin Nizamnaməsi”ndə publik hüquqi şəxs statuslu universitetin fəaliyyət istiqamətlərinə bakalavriat təhsil səviyyəsində tam orta və orta ixtisas təhsili bazasında ayrı-ayrı ixtisasların təhsil proqramları üzrə genişprofilli ali təhsilli mütəxəssislərin hazırlanması, magistratura təhsil səviyyəsində ixtisaslaşmalar üzrə hər hansı ixtisas sahəsinin elmi-tədqiqat və ya peşəkar məqsədlər üçün daha dərindən öyrənilməsi, doktorantura təhsil səviyyəsində yüksəkixtisaslı elmi və elmi-pedaqoji kadrların hazırlanması, ixtisas və elmi dərəcələrin yüksəldilməsi, orta ixtisas və əlavə təhsil proqramlarının həyata keçirilməsi və elmin müxtəlif sahələri və istiqamətləri üzrə tədqiqatlar aparılması kimi ciddi məsələlər öz əksini tapıb”. Bu sözləri “Yeni Sabah”a təhsil eksperti Kamran Əsədov deyib.\nMüdafiə Nazirliyindən BiG.AZ-a verilən məlumata görə, Ermənistan Respublikası Noyemberyan rayonunun Şavarşavan kəndində və adsız yüksəkliklərdə, İcevan rayonunun Berkaber kəndində yerləşən mövqelərdən Qazax rayonunun Kəmərli, Qaymaqlı, Quşçu Ayrım, Qızılhacılı kəndlərində, Krasnoselsk rayonu ərazisindəki adsız yüksəkliklərdə yerləşən mövqelərdən Gədəbəy rayonu ərazisindəki adsız yüksəkliklərdə yerləşən mövqelərimiz atəşə tutulub.\n24-04-2019 17:22 - Trend.az - Siyasət\n24-04-2019 17:03 - Azpolitika.info - Siyasət\n24-04-2019 13:19 - Bakupost.az - Siyasət\nDeputatdan Qərbin gizli Azərbaycan planı haqda sensasion açıqlamalar\n24-04-2019 08:40 - Cia.az - Siyasət\nQ.Həsənquliyev bununla belə, bildirib ki, Qərbin istəklərinin nəzərə alınması və islahatların gecikdirilməsi sosial partlayışların baş verməsi ehtimalına görə daha təhlükəlidir: “Ona görə də, prezident mövcud durumu nəzərə alıb, tədrici və ardıcıl addımlarla cəmiyyəti inkişaf etdirmək, müasir təfəkkürlü Azərbaycan insanı formalaşdırıb bu reallığı xarici dairələrə qəbul etdirmək istəyir.\n24-04-2019 01:24 - Oxu.az - Siyasət\n24-04-2019 17:45 - Ona.az - İqtisadiyyat\n24-04-2019 13:42 - Ona.az - İqtisadiyyat\n24-04-2019 12:21 - Ona.az - Siyasət\nBir tərəfdə "erməni soyqırımı"nın təbliği, digər tərəfdən Azərbaycan ərazilərinin işğalı, etnik təmizləmə, Türkiyəyə qarış ərazi iddiaları, fantastik “Böyük Ermənistan” iddiasının ortaya atılması və müəyyən dairələr tərəfindən dəstəklənməsi ikili standartlara arxalanan siyasətlərin bariz ifadəsidir.\nBakıda mağazadan pul oğurlayan şəxs saxlanılıb\n24-04-2019 11:05 - Ona.az - Hadisə\nDaxili İşlər Nazirliyinin Mətbuat Xidmətindən ONA-ya verilən məlumata görə, Qaradağ Rayon Polis İdarəsinin 11-ci Polis Bölməsinə aprelin 23-də saat 1 radələrində Qobustan qəsəbəsi ərazisindəki mağazaların birindən 970 manat pul oğurlanması barədə müraciət daxil olub. “İsti izlər”lə keçirilmiş əməliyyat-axtarış tədbirləri nəticəsində oğurluğu törətməkdə şübhəli bilinən qəsəbə sakini G.Nəbiyev saxlanılıb.\n24-04-2019 09:01 - Ona.az - İqtisadiyyat\nAprelin 23-də Amerika fond bazarında Dow Jones indeksi 0,55% – 26 636,39 bəndədək, S&P 500 0,88% – 2 933,68 bəndədək, Nasdaq isə 1,32% – 8 120,82 bəndədək yüksəlib. Aprelin 23-də COMEX-də hərraclarda qızılın unsiyasının qiyməti 0,9 dollar azalaraq 1 276,70 dollar olub.\nBabək prospektində iki avtomobil toqquşub, 6 nəfər xəsarət alıb - VİDEO\n24-04-2019 06:19 - Ona.az - Hadisə\n1986-ci il təvəllüdlü Nəsibov Kamran Cavad oğlunun idarə etdiyi “Lada Priora” və 1990-cı il təvəllüdlü Səfərov Əziz Habil oğlunun idarəetməsində olan “Mercedes” markalı minik avtomobilləri toqquşması nəticəsində “Lada”nın sürücüsü, sərnişinləri - 1979-cu il təvəüllüdlü Anatolyeva Yuliya, 1996-cı il təvəllüdlü Filfilova Valentina Vitalyevna, “Mercedes”in sürücüsü, sərnişinləri - 1991-ci il təvəllüdlü Əliyev Əkbər Kitabulla oğlu və Elmar adlı şəxs müxtəlif dərəcəli bədən xəsarətləri alıblar.


Arif Rəhimov Monakoda “Formula1-in iqtisadi faydaları”na həsr olunan toplantıda iştirak edib - Olimpiya Idman NövləriOlimpiya Idman Növləri\n24 may 2019 / 13:29 Baxış sayı: 306\nBakı şəhər halqası əməliyyat şirkətinin icraçı direktoru Arif Rəhimov Monako qran-prisi ərəfəsində Formula1-in işgüzar fəaliyyətinə dair ənənəvi olaraq keçirilən iqtisadi forumunda iştirak edib. Allsport.az saytı xəbər verir ki, “Financial Times” qəzetinin təşkilatçılığı ilə hər il “Monako və bu şəhərin Formula1-dəki yeri” adı altında keçirilən forum bu il Monako Qran Prisinin 90 illiyi münasibətilə xüsusi mövzuya – “Formula1-in iqtisadi faydaları”na həsr olunub.\nSayca 3-cü olan builki foruma avtoidman dünyasından 100-ə yaxın ali nümayəndə, o cümlədən, Formula1-də sponsorluq ilə çıxış edən şirkətlərin təmsilçiləri, bilet və qonaqlama xidmətinə dair agentliklər, komanda rəhbərləri və digər yuxarı səviyyəli idarəçilər dəvət olunub.\nForumda çıxış edən Arif Rəhimov şəhərin mərkəzi küçələrində keçirilən Azərbaycan mükafat yarışının ölkəyə və xüsusən də paytaxt Bakıya qazandırdığı iqtisadi və sosial faydalardan danışıb, qlobal təqdimat baxımından yarışın yaratdığı geniş imkanlardan söhbət açıb.\nForum zamanı digər natiqlər Formula1-in yeni rəhbərliyinin bu idmanın təşkilatçılığına gətirdiyi yeniliklər və onun təsirləri, yarışın ümumi iqtisadi faydaları, yarış məkanlarında qlobal və yerli brendlər üçün yaradılmış yeni sponsorluq imkanları, gəncləşən Formula1 auditoriyasının yeni cağırışları və təqvimə əlavə olunan yeni yarış məkanlarının mümkün təsirləri ətrafında fikir mübadiləsi aparıblar.\nQeyd edək ki, Bakı şəhər halqasının Monakoda baş tutan forumda iştirakı təsadüfü deyil. Əməliyyat şirkəti Bakıda 200-dək nümayəndənin, o cümlədən Formula 1-in rəhbərliyi, avtoidman dünyasının aparıcı nümayəndələri və beynəlxalq media təmsilçilərinin iştirakı ilə indiyədək son 3 il ərzində hər il ardıcıl olaraq Formula 1 yarışlarının ölkəyə faydaları mövzusunda beynəlxalq konfrans keçirib. Bundan başqa şirkətin təşəbbüsü ilə ilk iki ildə baş tutan Formula1 qran-pri yarışlarının ölkəyə gətirdiyi birbaşa və dolayı gəlirlərinin müəyyənləşdirilməsinə dair müstəqil araşdırma həyata keçirilmişdir və bu araşdırmanın nəticələri ictimaiyyətə təqdim olunmuşdur.


Ağ evdə BƏƏ, Bəhreyn və İsrail arasında saziş imzalanıb\nSentyabrın 15-də Ağ evdə Birləşmiş Ərəb Əmirlikləri, Bəhreyn və İsrail arasında tarixi saziş imzalanıb.\nBu sazişin imzalanması Amerika tərəfinin səyləri sayəsində, o cümlədən ABŞ Prezidentinin müşaviri Cerold Kuşnerin tərəflərlə apardığı çoxsaylı danışıqlar və görüşlər nəticəsində mümkün olub.\nİsrail iki ərəb dövləti ilə diplomatik münasibətlər yaradılması müqabilində İordan çayının qərb sahilindəki Fələstin ərazilərinin İsrailə birləşdirilməsi planlarını dayandırıb. Bu, həm də Fələstin-İsrail münaqişəsinin nizamlanmasına dair Vaşinqtonun planında nəzərdə tutulan şərtlərdən biridir.\nİngilis, ərəb və ivrit dillərində təqdim edilmiş saziş ABŞ Prezidenti Donald Trampın iştirakı ilə İsrailin Baş Naziri Benyamin Netanyahu, BƏƏ Xarici İşlər naziri Abdullah Bin Zayed Əl Nəhyan və Bəhreyn XİN başçısı Əbdül-Lətif əz-Zayani tərəfindən imzalanıb. Amerika KİV-lərində yayılan məlumata görə, bu ölkələr arasında sazişlər imzalanması Fələstində pislənib.


Turizm mövsümü başlayıb: Xarici və yerli turistləri cəlb etmək üçün nə çatışmır?\nTurizm sahəsində inqilabi dəyişiklilklər edilsə, ölkəmiz bu sektordan böyük gəlirlər əldə edə bilər\nAzərbaycanın təbii-coğrafi şəraiti turizmin inkişafı üçün böyük perspektivlər açır. Son illərdə bu sahəninn inkişafı üçün dövlət səviyyəsində mühüm işlər həyata keçirilib. Lakin qonşu ölkələrlə müqayisədə Azərbaycan turist cəlbində arzulunan səviyyəyə çata bilmir. Buna səbəb müvafiq imkanların olmaması deyil, sədəcə qiymətlərin yüksək olması ilə bağlıdır. Nəticədə həm yerli turistlər, həm də potensial xarici turistlər qonşu ölkələrin ucuz və daha üstün xidmət göstərən turist mərkəzlərinə üz tuturlar. Bu yazıda yaranmış vəziyyətin səbəbləri, nəticəsi və çıxış yollarını araşdıracağıq.\nTurizm statistikası nə deyir?\n2021-ci ildə Azərbaycana 167 ölkədən 792 min turist gəlib. Ötən il turistlərin sayı əvvəlki il ilə müqayisədə cüzi olsa da (0.5 %) azalıb. Azərbaycana gələnlər arasında Rusiya yenə də öndədir. Gələnləri 33 faizi şimal qonşumuzun payına düşüb. Türkiyədən gələnlər 25 faiz, İran turistləri isə 16 faiz təşkil edib. 2021-ci ildə Gürcüstandan Azərbaycana gələnlərin sayı kəskin azalıb. Belə ki, ümumi turistlərin cəmi 8 faizi bu qonşumuzun payına düşüb. Bu isə əvvəlki il ilə müqayisədə 66 faiz azalma deməkdir. Azalmanın əsas səbəbi pandemiya səbəbindən quru sərhdələrin bağlı qalması ilə əlaqədardır. Səudiyyə Ərəbistanından olan turistlərin sayında da 26 faiz azalma qeydə alınıb. Əksinə, Birləşmiş Ərəb Əmirliklərindən gələnlərin sayı 2,2 dəfə artıb.\n2020-ci illə müqayisədə Avropa İttifaqına üzv ölkələrdən gələnlərin sayı 53,8 faiz artaraq 35,4 min nəfər, körfəz ölkələrindən gələnlərin sayı 43,7 faiz artaraq 159 min nəfər, MDB ölkələrindən gələnlərin sayı 8,9 faiz artaraq 297,7 min nəfər olub.\nYenə də xarici ölkələrə gedən Azərbaycan vətəndaşlarının sayı ölkəmizə gələnlərin sayından çox olub. Belə ki, ötən il 975 minə yaxın Azərbaycan vətəndaşı xaricə səfər edib. Bu, o deməkdir ki, xaricə gedənlərin sayı ölkəyə gələn turistlərin sayından 182 min nəfər çox olub. Ötən il İrana gedən Azərbaycan Respublikası vətəndaşlarının sayı 80,6 faiz azalmış, Türkiyəyə gedənlərin sayı isə 2,4 dəfə artmışdır.\n2021-ci ilin yekunları göstərir ki, pandemiya ötən il də turizm sektorunun inkişafına maneə olub. Turizm neftdən sonra Azərbaycana ən çox valyuta gətirən sektordur. Bu baxımdan, quru sərhədlərinin tam açıqlması, ölkəyə turistlərin gəlişi ilə bağlı qaydaların mərhələli şəkildə daha da yumşaldılması məqsədəuyğun olardı. Bu ölkəyə gələn turistlərin sayına birbaşa təsir göstərər.\nQonşu ölkələr ucuz və yaxşı xidmətlə turistləri cəlb edir\nBu gün Azərbaycanda yerli turistlər daha çox qonşu ölkələrə üz tuturlar. Səbəb kimi hamı birağızdan qiymət amilini önə çəkir. Yerli turizm mərkəzlərində 1 həftəlik putyovkanın qiymətinə Rusiya, Türkiyə, Gürcüstanın nüfuzlu turizm mərkəzlərində azı 2 həftə dincəlmək olar. Nəzərə almaq lazımdır ki, xarici turist mərkzinə putyovkanın qiymətinə gediş-gəliş haqqı da daxildir, o zaman aydın olar ki, Azərbaycanda qiymətlər azı 3 dəfə bahadır.\nMəsələn, Türkiyənin ən məşhur turist mərkəzlərindən sayılan Antalyada 1 nəfərlik 1 həftəlik istirahətin qiyməti 400 manatdan başlayır. Şimali Kiprdə isə bu qiymət 300 manatdan başlayır. Bura gəliş-gediş haqqı, qarşılanma-yolasalınma xidməti, səyahət sığortası və gün ərzində 5 dəfə yemək (demək olar limitsiz) daxildir.\nGürcüstan son illərdə minimal qiymətlər və keyfiyyətli xidmətlə qonşu ölkələrin turustlərini cəlb edib. Tbilisidə 3 ulduzlu oteldə qalmaq 1 gün üçün 30 manatdır. Qara dəniz sahilində yerləşən Batumi şəhərində 1 həftəlik istirahət də 250-300 manat arasında dəyişir. Bu qiymətə yemək, idman, ekskursiya və bir çox əyləncələr daxildir.\nRusiyanın turist mərkəzləri də dolub-daşır. Bu ölkə dünyada müalicəvi turzim ölkəsi kimi tanınıb. Soçi, Kislovodsk, Yessentuki, Narzan, Mineralnıe Vodi və s. mərkəzlərdə 14 günlük müalicəvi istirahətin qiyməti 500 manat civarındadır. Buraya yemək, müxtəlif terapiyalar, idman meydançaları, müxtəlif vannaların (günəş, palçıq, bitki dəmləmələri və s) qəbulu, ekskursiyalar daxildir. Bunu böldükdə həftəyə 250 manat edir ki, bu da müalicəni də nəzərə alsaq Azərbaycanla müqayisədə həddən artıq ucuz qiymətdir.\nYerli turizm mərkəzlərinin qiymətləri “əl yandırır”\nAzərbaycanda 3 ulduzlu istirahət mərkəzlərində bir həftəlik istirahətin qiyməti 500 manatdan bahadır. Buraya da, yemək, yol, sığorta xərcləri daxil deyil. Bəzilərində yalnız səhər yeməyi bura daxil edilir. Nəzərə almaq lazımdır ki, turizm bölgələrində ərzaq və sair gündəlik tələbat malları minimum 2 dəfə baha qiymətə satılır.\nQəbələ, İsmayıllı, Lənkəran, Şəki, Xaçmaz, Qusar və sair bölgələrdə 3 ulduzlu otelin gündəlik qiyməti ən ucuz halda 50-100 manat arasında dəyişir. 4-5 ulduzlu otellərdə isə 150-500 manatdan söhbət gedir.\nGöründüyü kimi, Azərbaycandakı istirahət mərkəzlərində qiymətlər əhalinin gəlirlərinə adekvat deyil. Məsələn, ayda 300 manat maaş alan vətəndaşın məzuniyyət maaşı ən yaxşı halda 500 manat ola bilir ki, bu məbləğə heç bir normal turizm mərkəzində 1 həftə istirahət etmək mümkün deyil.\nBu gün Azərbaycanın turizm mərkəzlərində qanuni və normal məzuniyyət müddətində (21 gün) istirahət etmək üçün 1 nəfər üçün ən azı 2 min manat pul lazımdır. Bu isə maaşı 300-500 manat olan ölkə vətəndaşının yarım illik gəliri deməkdir.\nNəhayət 3-4 nəfərlik ailənin 1 həftəlik istirahəti üçün 2000-3000 manat tələb olunur ki, bu da ölkə əhalinin azı 90 faizindən çoxu üçün praktiki olaraq əlçatan deyil.\nQiymətlərin enməsi üçün nə tələb olunur?\nEkspertlər hesab edir ki, qiymətin ucuzlaşması üçün, turizm bazarında azad rəqabət təmin olunsa vəziyyət yaxşılaşar. İlk növbədə, turist müəssisələrinin sayı çoxaldılmalı və rəqabət mühiti yaradılmalıdır. Dünyada turizm kampaniyaları elan edilir. Bizdə isə qiymətlərdə endirimə getməmək ona gətirib çıxarır ki, turistlərin sayı kəskin şəkildə azalır. Rayonlarda turizm istirahət mərkəzlərində qiymətlər heç də xidmətin səviyyəsinə cavab vermir. Xidmət məsələsində isə çox böyük problemlər var. Mövcud vəziyyət isə, ölkəyə gələn turistlərin sayının azalmasına gətirib çıxarır və respublikaya daxil olan vəsaitlərin həcmini azaldır. Ona görə də, bu sahədə ciddi dönüş yaradılmalıdır.\nÖlkəmizdə turizm qiymətlərinin ən azı qonşu ölkələrdəki səviyyəyə düşməsi üçün bu sektorda çalışan sahibkarlara yaradılan süni əngəllər aradan qaldırılmalı, onlara dövlət səviyyəsində güzəştlər edilməlidir. Bu sektora güzəştlərin edilməsi vacibdir. Turizm sektorunda fəaliyyət göstərən şirkətlərdən 18 faiz həcmində əlavə dəyər vergisinin tutulması onların xərcini daha da artırır. Bu vergi növündə güzəştlərin tətbiqi məqbul olardı.\nTurizm sektorunun inkişafı üçün əsas şərtlər nədir?\nMütəxəssislərin fikrincə, turizmin inkişafı üçün 3 şərtin olması vacibdir;\n1. Zəruri infratruktur və cəlbedici məkanların olması. (Azərbacanda maraqlı, ekzotik yerlər var. İnfratrukturun yaxşılaşdırılması məsələləri də getdikcə həllini tapır.)\n2. Yüksək xidmət\n3. Münasib (ucuz) qiymət.\nMəhz sonuncu 2 şərt turistlərin cəlb edilməsində xüsusi rol oynayır.\nQonşu ölkələrin bizdən dəfələrlə aşağı qiymətə və yüksək xidmətlə turistləri cəlb etdiyi bir şəraitdə biz necə turist cəlb edə bilərik məsələsinə gəldikdə, deyək ki, xarici turistlər üçün Azərbaycanda qiymətlər münasib edilsə belə, xidmətin aşağı olması buna mənfi təsir göstərər. Təsəvvür edin, hər il 40 milyon nəfər Rusiya turisti xarici ölkələrdə istirahət üçün 40 milyard dollara yaxın vəsait xərcləyir. Rusların az bir hissəsini cəlb edə bilsək, xeyli qazancımız olar. Məsələn, bu 40 milyon nəfərin cəmi 1 milyonunu cəlb edə bilsək, bu 1 milyard dollar vəsait edir.\nİranlılar üçün də Azərbaycan cəlbedicidir. Onları narahat edən yalnız bizdəki baha qiymətlərdir. Əgər qiymətlərdə ucuzluq olsa, azı 1-2 milyon iranlı turisti cəlb etmək asan olar.\nProblemlərin biri də budur ki, əksər ölkələrdən fərlqi olaraq, bizdə əsasən bahalı turizm müəssisələri, 4-5 uludzlu otellər tikilir. Hətta turizmdə məşhur olmayan regionlarda belə bahalı otellər və turizm obyektləri tikilir. Bundansa, ucuz mehmanxanalar tikilməlidir ki insanların cibinə uyğun olsun. Unutmaq olmaz ki, turistlərin böyük hissəsi heç də milyonçu deyil, orta statistik vətəndaşlardır ki, onlara 5 ulduzlu otel vacib deyil.\nAzərbaycanda ekoturizmin, qış turizminin və kənd turizminin də inkişafı üçün böyük potensial var. Bu sahədə düngün yanaşma olsa, milyonlarla xarici turist əclb edə bilərik, üstəlik yüz minlərlə yerli turist də öz ölkəmizdə istirahət edər. Nəticədə ölkəmiz bu sektordan milyardlarla vəsait əldə edə bilər. Yüz minlərlə yeni iş yerləri yaranar, iqtisadi aktivlik artar.


"Azərbaycandakı oyunlarda bir ovuc azarkeş görünürdü"\n“Azərbaycandakı oyunlarda bir ovuc azarkeş görünürdü”\n9 iyun 2020 / 11:36 Baxış sayı: 283\nPolşanın “Visla” klubunda çıxış edən “Qarabağ”ın keçmiş futbolçusu Yakub Jeznikçak açıqlama verib. Allsport.az “Pilkanozna” nəşrinə istinadla xəbər verir ki, 33 yaşlı müdafiəçi bərpa edilməsinə qərar verilən Polşa çempionatında stadionların 25 faiz doldurulması barədə danışıb:\n“Həm “Legiya”, həm də “Qarabağ”da azarkeşlərsiz oynadığımız matçlar olub. Azərbaycanda elə matçlar olub ki, tribunlarda bir ovuc azarkeş görünürdü. Buna öyrəşmişəm. Ancaq bir çox oyunçu üçün bu, yeni olacaq. Başqa bir şey odur ki, bəzi stadionlara az azarkeş gəlirdi, buna görə də çox fərq olmayacaq”.\nJezniçak “Legiya” ilə beş, “Qarabağ”da iki dəfə ölkə çempionu olmasından da söz açıb:\n“Belə bir söz var: İstedaddan daha çox nəticə. Deyə bilərəm ki, göstərilən istedaddan daha çox kubok qazandım. Əldə etdiyim şeylərdən çox məmnunam. Həyat mənə çox şey verdi, buna görə minnətdaram. Çox işləmək və bir az şans istedaddan daha vacibdir”.\nPolşalı futbolçu 2017-2019-cu illərdə “Qarabağ”da oynayıb.


Cavanşir Feyziyev özünümüdafiəyə başlayıb?- “Dərman mafiyası işi” – Reportyor\nSon günlərin əsas mövzusu olan “Dərman mafiyası işi” ilə bağlı yeni iddialar var.\nAFN xəbər verir ki, məsələ dərman biznesi ilə məşğul olan deputatları da vurmağa başlayıb. Bir müddət öncə xanım deputat Elmira Axundovanın adı bu işdə keçdikdən sonra Bakı Ürək Mərkəzinin direktor müavini Rəşad Mahmudovun vəzifəsindən uzaqlaşdırılması da “Dərman mafiyası işi” ilə bağlanır. Artıq R.Mahmuvodun bu məsələ ilə bağlılığı haqda bəzi iddialar səsləndirilsə də, bunların həqiqətə nə qədər yaxın olması haqda hələlik heç bir ehtimalımız olmadığı üçün kluarlarda bu işdə adı daha çox hallanan başqa bir deputat – Cavanşir Feyziyevlə bağlı xəbərlərin üzərində dayanmağı lazım bildik. Mətbuat C.Feyziyevin artıq özünümüdafiə məqsədilə hərəkətə keçdiyi, haqqında internet mediada əvvəllər dərc edilmiş neqativ yazıların sildirilməsi üçün addımlar atdığı barədə yazır.\nMəlumatsız oxuculara xatırlatmaq yerinə düşər ki, C.Feyziyev “Avromed” şirkətinin yaradıcısı və payçısıdır. Bir neçə il əvvəl deputat şirkətin təsisçiliyindən imtina etdiyini açıqlasa da, əslində, onun “Avromed”də əhəmiyyətli paya malik olduğu aydın məsələdir. Onu da xatırlatmaq yerinə düşər ki, bir neçə il öncə hətta hakimiyyətə yaxın media orqanlarında da C.Feyziyevi və onun şirkətini tənqid edən materiallar özünə yer alırdı. Şərhlərdə onun hökumət mediasında vurulmasının müxtəlif səbəbləri göstərilsə də, həmin ərəfələrdə “Avromed”in işinin xeyli zəiflədiyi nəzərə çarpdı. Düzdür, sonradan C.Feyziyev açıqlama verərək şirkətin təsisçiliyindən getdiyini bildirdi. Lakin bunun da reallığı əks etdirmədiyi hamıya məlumdur. Parlamentdəki biznesmen deputatların heç birinin biznesini özünün adına rəsmiləşdirmədiyi, yaxud mandat aldıqdan sonra öz adından çıxarıb başqasının adına keçirməsi sirr deyil. C.Feyziyev də bu ənənədən kənar qalmayıb desək yanılmarıq.\nMövzu ilə bağlı söhbətləşdiyimiz əczaçı deyir ki, son təxminən bir ildən çox müddətdə “Avromed” yenidən bazarda əvvəlki mövqeyini bərpa etməkdədir: “Yenə bazarda aparıcı paya malik olmaq istiqamətində gedir işlər. Saxta dərmanlar məsələsi bir az qəlizdir, bunu hər sıravi əczaçı bilə bilməz. Təcrübəmdə işlədiyim apteklərin hər hansı birində alıcı tərəfindən saxta olduğu üçün geri qaytarılan dərman görməmişəm. Lakin böyük firmaların böyük partiyalarla saxta dərmanlar gətirməsi haqda son günlər tez-tez eşidirəm”.\nHəmsöhbətimiz onu da qeyd etdi ki, “Avromed”in apteklərində heç bir başqa firmanın dərmanı satılmır: “Onlar apteklərində yalnız öz dərmanlarını satırlar. Əksinə, başqa firmaların aptekləri onlardan mal götürür. Eşitdiyimə görə, rəhbəri deputatdır”.\nC.Feyziyevin adının bu işdə hallandırılmasına sosial şəbəkələrdə daha çox rast gəlinir. Deputatın bu işdə mütləq cəlb edilməli olduğu barədə şərhlər mövcuddur. Detallı olmasa da, insanların bu cür mövqe sərgiləməsinin ehtimal ki, hansısa əsaslı səbəbləri var. Yaxud bəlkə də sadəcə C.Feyziyevin ən böyük dərman firmalarından birinin rəhbəri olması bu cür iddialara səbəb olur. Məsələ hər nədirsə, təəssüf ki, adıçəkilən deputata ulaşmaq, ondan hansısa suala cavab almaq müşkül məsələyə çevrilib. AFN olaraq bir müddət bundan əvvəl “Avromed”in bazardakı rolu ilə bağlı deputata bir neçə sual ünvanlasaq da, cavab ala bilməmişik. Hər bir halda, bütün yazılanlarla bağlı C.Feyziyevin mövqeyini verməyə hazırıq.\n”İcra başçısının 11 illik yarıtmaz fəaliyyətini yazdı həbs olundu”…Kiçik padşahların böyük loxmaları\nDövlət xidmətinin rəisi:“Yola vermək” dövrü arxada qalıb, baş verənləri mətbuatdan öncə bilməliyik"


NGC 1885 — Vikipediya\nKoordinat: 5s 15d 5,9sn; -68º 58' 5″\nPGC • ESO 56-SC88 • in LMC\n5s 15d 8,86s\n-68° 58′ 5″\nNGC 1885, Yeni Baş Kataloqda qeydə alınmış açıq ulduz topasıdır. Göy üzündə Qılıncbalığı bürcü istiqamətində yerləşir. OCL tipli qalaktikadır. İngilis astronomu Con Herşel tərəfindən 1835-ci ildə 47.5 sm (18.7 düymə) ölçülü reflektor vasitəsilə kəşf edilmişdir.\nWikiSky-da NGC 1885: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər\nMənbə — "https://az.wikipedia.org/w/index.php?title=NGC_1885&oldid=6119017"\nBu səhifə sonuncu dəfə 29 avqust 2021 21:43 tarixində redaktə edilib.


Elmar Məmmədyarov Mnatsakanyanla görüşəcək - son xeberler\nSlovakiya paytaxtında 4 dekabr tarixində Dağlıq Qarabağ münaqişəsi müzakirə ediləcək. Sonxeber.az-ın məlumatına görə, Azərbaycanın XİN başçısı Elmar Məmmədyarov erməni həmkarı Zoqrab Mnatsakanyanla görüş keçirəcək. Tərəflərin görüşü Avropa Təhlükəsizlik və Əməkdaşlıq Təşkilatının sammiti çərçivəsində baş tutacaq.\nSiyasət Baxılıb: 332 Tarix: 02 dekabr 2019\nBu gün Rusiyanın Xarici İşlər naziri Sergey Lavrov Azərbaycana səfər edəcək.. . Oxu.Az-ın məlumatına görə, səfərin dekabrın 3-dək davam edəcəyi gözlənilir.. . Qeyd edək ki, Rusiya Xarici İşlər Nazirliyinin mətbuat katibi Mariya Zaxarova bir neçə gün öncə keçirdiyi brifinqdə Sergey Lavrovun Bakıda Azərbayca\nAzərbaycan Xarici İşlər Nazirliyi (XİN) Rusiyanın Zabaykal diyarının Sretensk rayonunda sərnişin avtobusunun körpüdən Kuenqa çayına düşməsi nəticəsində 19 nəfərin ölməsi ilə əlaqədar başsağlığı verib.. . Unikal.org xəbər verir ki, XİN mətbuat xidmətinin rəhbəri Leyla Abdullayeva bildirib ki, qəzada həyatın\nPrezident İlham Əliyev: "TANAP Türkiyə və Azərbaycan xalqlarına, digər qonşu xalqlara fayda və tərəqqi verəcəkdir" - FOTO - YENİLƏNİB-3\nİlk növbədə, qardaşım Rəcəb Tayyib Ərdoğana məni bu tarixi mərasimə dəvət etdiyi və göstərdiyi qonaqpərvərlik üçün dərin təşəkkürümü bildirmək istəyirəm. Qardaş Türkiyə torpağında yenidən olmağımdan çox məmnunam.. . Bu gün tarixi gündür. Bu gün dörd il bundan əvvəl birlikdə təməlini qoyduğumuz TANA\nErmənistan mətbuatının guya cəbhənin Ağdam istiqamətində Azərbaycan Ordusunun Həşimov Səbuhi Səttarxan oğlu adında hərbi qulluqçusunun həlak olması barədə yaydığı məlumat növbəti dezinformasiyadır.. . Müdafiə Nazirliyindən Oxu.Az-ın sorğusuna cavab olaraq bildirib ki, rəsmi olaraq bildiririk ki, Azərbayca


Şeyx Səud bin Abdullah Əl Müacib: Səudiyyə Ərəbistanı-Azərbaycanın dostluğu sarsılmazdır - AZƏRTAC\nŞeyx Səud bin Abdullah Əl Müacib: Səudiyyə Ərəbistanı-Azərbaycanın dostluğu sarsılmazdır\nMilli Məclisin Mətbuat və ictimaiyyətlə əlaqələr şöbəsindən AZƏRTAC-a bildirilib ki, qonağı Milli Məclisdə salamlamaqdan məmnunluğunu ifadə edən Sahibə Qafarova ölkəmizin dost və qardaş Səudiyyə Ərəbistanı Krallığı ilə müxtəlif sahələrdə əməkdaşlığın genişləndirilməsinə xüsusi əhəmiyyət verdiyini diqqətə çatdırıb. Qeyd olunub ki, iki ölkənin xalqları arasında tarixən mövcud olan oxşar dini və mədəni dəyərlər ölkələrimiz arasındakı münasibətlərin möhkəm təməlini təşkil edir. Milli Məclisin sədri qonağın bu səfərinin yüksək səviyyəli münasibətlərin nümunəsi olmaqla yanaşı, Azərbaycanın və Səudiyyə Ərəbistanının prokurorluq orqanları arasında əlaqələrin inkişafına öz töhfəsini verəcəyinə inamını bildirib.\nS.Qafarova bu ilin fevralında Azərbaycanla Səudiyyə Ərəbistanı arasında diplomatik münasibətlərin qurulmasının 30 illiyinin qeyd edildiyini xatırladıb. Qeyd edib ki, münasibətlərimiz bu illər ərzində dinamik inkişaf yolu keçib, əməkdaşlığımız daha da genişlənib.\nÖlkələrimizin beynəlxalq təşkilatlar çərçivəsində çox səmərəli əməkdaşlıq etdiklərini vurğulayan Milli Məclisin sədri bildirib: “Səudiyyə Ərəbistanının xüsusilə də BMT və İƏT çərçivəsində ölkəmizin ərazi bütövlüyünə, suverenliyinə və beynəlxalq səviyyədə tanınmış sərhədlərinin toxunulmazlığına verdiyi dəstəyi və ədalətli mövqeyini yüksək qiymətləndiririk”.\nSöhbət zamanı Milli Məclisin sədri Azərbaycanda parlamentlə Baş Prokurorluq arasında qarşılıqlı faydalı əməkdaşlıq barədə də fikirlərini bölüşüb və parlamentlərarası münasibətlərimizin yüksək səviyyədə olduğunu vurğulayıb. Azərbaycanla Səudiyyə Ərəbistanı arasında ənənəvi dostluq əlaqələrinin genişləndirilməsində ölkələrin ali qanunverici orqanlarının müsbət rolu barədə danışan Milli Məclisin sədri hər iki ölkənin parlamentində fəaliyyət göstərən dostluq qruplarının işinin təqdirəlayiq olduğunu deyib.\nS.Qafarova qonağa Azərbaycanın öz torpaqlarını erməni işğalından azad etməsindən sonra bölgədə yaranmış yeni reallıq barədə də məlumat verib. Bildirib ki, səfər çərçivəsində Səudiyyə Ərəbistanı nümayəndə heyətinin üzvləri işğaldan azad olunmuş ərazilərimizdə olub, hər şeyi öz gözləri ilə görüblər. İndi həmin ərazilərdə məscidlərimiz yenidən tikilir, sürətli bərpa və quruculuq işləri aparılır.\nSəudiyyə Ərəbistanı Krallığının Baş prokuroru Şeyx Səud bin Abdullah Əl Müacib Prezident İlham Əliyevlə görüşü barədə təəssüratlarını bölüşüb. Bildirib ki, Səudiyyə Ərəbistanı-Azərbaycanın dostluğu sarsılmazdır.\nQonaq bildirib ki, Səudiyyə Ərəbistanının iqtisadi münasibətləri genişləndirmək istədiyi ölkələrdən biri də Azərbaycandır. O, “Expo” sərgisinin 2030-cu ildə Səudiyyə Ərəbistanında keçirilməsinə verdiyi dəstəyə görə Azərbaycana təşəkkür edib.\nQonaq Azərbaycanın işğaldan azad olunmuş ərazilərinə səfər zamanı dövlətimizin başçısının rəhbərliyi altında görülən işləri və qazanılan nailiyyətləri təqdir edib.\nGörüşdə Milli Məclis sədrinin birinci müavini Əli Hüseynli, komitə sədrləri Ziyafət Əsgərov, Zahid Oruc, Səudiyyə Ərəbistanı ilə parlamentlərarası əlaqələr üzrə işçi qrupunun rəhbəri Fatma Yıldırım, Milli Məclis Aparatının rəhbəri Səfa Mirzəyev, Baş Prokurorluğun nümayəndələri və digər rəsmi şəxslər iştirak ediblər.\nAZERTAG.AZ :Şeyx Səud bin Abdullah Əl Müacib: Səudiyyə Ərəbistanı-Azərbaycanın dostluğu sarsılmazdır


Eldar Mahmudov MTN qurbanlarının əhatəsində - ŞİKAYƏTÇİLƏR SABİQ NAZİRİ TƏHQİR ETDİLƏR\nwww.XALQXEBER.az » Aktual » Eldar Mahmudov MTN qurbanlarının əhatəsində - ŞİKAYƏTÇİLƏR SABİQ NAZİRİ TƏHQİR ETDİLƏR\nAdıçəkilən şəxslərin sözlərinə görə, onlar əsəblərini cilovlaya bilməyib Eldar Mahmudovu təhqir ediblər: “Biz sabiq milli təhlükəsizlik nazirindən şikayətçiyik. Və elə bu səbəbdən də bu gün Eldar Mahmudova bir-iki kəlmə söz demək üçün Baş Prokurorluğun Ağır Cinayətlərə dair İşlər üzrə İstintaq İdarəsinin qarşısına getdik. O, ifadə verib çıxdığı vaxt küçədə qarşılaşdıq. Eldar Mahmudovu görüb dedik ki, izahat vermək asandırmı? Keyf etdinmi? Necədir? Başını aşağı salıb mühafizəçisi və sürücüsü ilə 90 KU 868 nömrəli BMW markalı qara avtomobilə minib getdi. Yəni bu zaman özü, həmçinin onu BMV markalı 90 KU 868 nömrəli avtomobillə müşayət edən sürücüsü və mühafizəçisi reaksiya verməyib. Eldar Mahmudov bundan sonra nə qədər yaşayacağını bilmirik. Lakin o, nə yaşadığı illərdə, nə də bundan sonra belə bir epizod görməyib. Əminik ki, bu epizod onun həyatında silinməz iz buraxacaq”.


Səlim Müslümov əlillərə ev alınması ilə bağlı açıq tender keçirir | Bizimxeber\nSəlim Müslümov əlillərə ev alınması ilə bağlı açıq tender keçirir\n11 İyun 2014 / 16:32 / Baxış sayı: 14\nƏmək və Əhalinin Sosial Müdafiəsi Nazirliyi Qarabağ müharibəsi əlilləri və şəhid ailələri üçün Bakı və ətraf qəsəbələrdə yeni mənzillərin satınalınması ilə bağlı açıq tender keçirir.\nBu barədə nazirliyin ictimaiyyətlə əlaqələr şöbəsinin rəhbəri Elman Babayev məlumat verib.\nE.Babayev bildirib ki, Nazirlər Kabinetinin 2014-cü il ildə nazirliyə ayırdığı investisiya bölgüsünə uyğun olaraq keçirilən tender vasitəsilə təxminən 6250 kvadratmetr sahəni əhatə edəcək mənzillərin alınması nəzərdə tutulub.\nTenderin şərtlərinə görə, əlilliyi olan şəxslərə veriləcək mənzillərin daxili sahəsinin bölgüsü və təmiri onların fiziki vəziyyətinə və şəxsi tələbinə uyğun aparılmalıdır. Əlil arabasında olan əlillər üçün mənzillərin ümumi otaqları layihələndirilərkən əlil arabasının hərəkəti, habelə 180 dərəcə dönməsinin mümkünlüyü nəzərə alınmalı, mənzildaxili dəhlizin eni 1,15 sm-dən az olmamalıdır.\nTualet və vanna otaqlarının planlaşdırılması, onlarda avadanlığın yerləşdirilməsi əlilin fiziki vəziyyətinə uyğun aparılmalı, tualet və vanna otağının qapıları dəhlizə açılmalıdır.\nEyni zamanda tender əlilliyi olan şəxslərə veriləcək mənzillərin olduğu binalara aid ərazidə əlil arabasının maneəsiz və rahat gediş-gəlişini təmin edən şəraitin, eləcə də binaya, liftə və mənzilə girişin bir səviyyədə olmasını tələb edir.\nDigər tələblər sırasında binanın giriş mailliyinin 5 dərəcədən çox olmayan pandusla təmin edilməsi, pandusların əvvəli və sonunda 150 sm eninə üfüqi sahə verilməsi, pandusun hər iki tərəfindən 8 sm-dən az olmayan və hündürlüyü 70 və 90 sm olan bir cüt tutacağın quraşdırılması əksini tapır.\nBununla yanaşı, binadan və ümumi dəhlizdən qapılar çıxış istiqamətində açılmalı, binanın lift kabinəsinin qapı boşluğunun eni 85 sm-dən az olmamalıdır. Əlillərin rahat hərəkətini təmin etmək məqsədilə binanın yaxınlığında maneələr götürülməli, əlil arabalarının hərəkəti üçün səkilərin və piyada yollarının mailliyi 5 dərəcədən, eninə isə 1 dərəcədən artıq olmalıdır.\nTender üzrə hüquqi sənədlərin təqdim olunma müddəti iyulun 2-dəkdir. Tender təkliflərinin açılış tarixi isə iyulun 9-da olacaq.


kitab.Nur-az.com - İmаm Hüsеynin (ә) qiyаmınа аnаlitik bir bахış\nİmаm Hüsеyn (ә)-ın inqilаbi hәrәkаtındа mühüm аmillәr\nBirinci аmil bеyәt\nİkinci аmil dәvәt\nÜçüncü аmil әmr bе mәruf\nәmr bе mәruf vә nәhy әz münkәrin şәrtlәri\nәmr bе mәruf vә nәhy әz münkәrin dәrәcәlәri\nKitabın adı:\t İmаm Hüsеynin (ә) qiyаmınа аnаlitik bir bахış\n“Mәgәr görmürsünüz ki, hаqqа әmәl оlunmur, ilаhi qаnunlаr isә tаpdаlаnır? Bir bеlә fәsаdın yаyılmаsını vә kimsәnin [günаhkаrlаrı gördüklәri işlәrdәn] çәkindirmәmәyini görmürsünüz? Bеlә bir vәziyyәtdә möminlәr, Аllаhа qоvuşmаlаrını nәzәrә аlаrаq öz cаnlаrındаn kеçmәlidirlәr.”\n“Еy cаmааt! Mәn bеlә bir vәziyyәtdә ölümü sәаdәt vә şәhаdәtdәn bаşqа bir şеy bilmirәm. Mәn bu vәziyyәtdә ölümü hаqq yоlundа şәhid оlmаq, sitәmkаr vә zаlımlаrlа yаşаmаğı аlçаqlıq bilirәm. Mәn sitәmkаrlаrlа sаziş еdәn dеyilәm.” İmаm İrаq sәrhәddinә yеtişәrkәn Hürr ibni Yәzidi Riyаhın оrdusu ilә rаstlаşdı, о, min аtlı ilә İmаmı qаrşısını kәsmәk vә о hәzrәti Kufәyә аpаrmаq hаqqındа göstәriş аlmışdı. Dеmәk оlаr ki, tәqribәn bütün ümidlәr üzülmüşdü. İmаm bu hәssаs mövqеdә Rәsuli-әkrәmin әmr bе mәruf vә nәhy әz münkәrә аid hәdislәrindәn bir nümunәsini bәyаn еtdi:\n“Еy cаmааt, hәr kim Аllаhın qаnunlаrını dәyişdirәn, hаlаlı hаrаm vә hаrаmı isә hаlаl еdәn, bеytül-mаlı öz könlü istәdiyi kimi хәrclәyәn, ilаhi hüdudlаrı аşаn vә müsәlmаnlаrın qаnını ахıdаn bir hökumәti görüb sаkit оtursа, Аllаh оnlаrı zаlımlаrın mәskәni оlаn Cәhәnnәmә аpаrаr.”\n“Bu gün hökumәt еdәnlәr (Аli-ümәyyә) dә:-bеlәdirlәr. Оnlаr hаlаllаrı hаrаm vә hаrаmlаrı isә hаlаl еtdilәr, ilаhi hәdlәri аşıb müsәlmаnlаrın bеytlü-mаlını öz şәхsi mаllаrı kimi хәrclәdilәr. Bu vәziyyәti müşаhidә еdib hеç bir söz dеmәdәn sаkit оturаn şәхs оnlаrdаn (zаlımlаrdаn) sаyılır.”\nİmаm öz sözünә dаvаm еdәrәk: “Mәn, cәddimin әmrlәrini yеrinә yеtirmәk üçün bаşqаlаrındаn dаhа lәyаqәtliyәm.”\n“Hеç vахt gәlmәrәm.” Nәhаyәt оnlаr bir sırа dаnışıqlаrdаn sоnrа bеlә qәrаrа gәldilәr ki, İmаm nә Kufәyә, nә dә Mәdinәyә bәlkә Kәrbәlаyа gеtsin.\nSәdin оğlu tәqribәn qаnаcаqlı bir insаn idi vә hеç vәchlә bu mәsuliyyәti qәbul еtmәk istәmirdi. О, İbni Ziyаdа çох yаlvаrıb: “Mәni bu işdәn аzаd еt!”-dеdi.\nİbni Ziyаd bir hökmә әsаsәn Rеy, Tеhrаn, Qurqаn vә Gilаnаtın hökumәtini оnun öhdәsinә qоymuşdu. İbni Ziyаd Ömәr Sәdin zәif dаmаrındаn istifаdә еdәrәk dеdi: “Mәnim hökumәtimi özümә qаytаr vә könlün istәdiyin yеrә gеt.” Mәqаm vә vәzifәyә uyаn İbni Sәd: “İzn vеr, bir müddәt fikirlәşim,” dеdi. О, gеdib öz qоhum-әqrәbаlаrı vә dоst-tаnışlаrı ilә mәslәhәtlәşdi. Оnlаr hаmısı İbni Sәdi bu işdәn çәkindirdilәr. Lаkin tаmаhkаrlıq İbni Sәdin gözünü tutmuşdu vә оnu fikirlәşmәyә qоymurdu. İbni Sәd nә birinci işdәn kеçә bilir, nә dә ikinci işlә rаzılаşа bilirdi. Еlә bunа görә dә sülh bәrqәrаr еtmәklә әlini imаm Hüsеyn (ә)-ın qаnınа bаtırmаmаğа оlduqcа cәhd göstәrirdi. Tәbәrinin yаzdığınа әsаsәn, İbni Sәd üç dәfә imаm Hüsеyn (ә)-lа müzаkirә еtdi. Bu müzаkirәlәrdә аncаq оnlаr ikisi iştirаk еtdiyinә görә, оnun mәtnindәn İbni Sәdin özü vә imаmlаr nәql еtdiyindәn sаvаyı düzgün bir хәbәr әldә yохdur. İbni Sәd sülhә zәmin yаrаtmаq üçün bаcаrdıqcа cәhd göstәrdi, bәzәn dә öz mәqsәdinә (sülhә) çаtmаq üçün özündәn yаlаnlаr uydurub söylәyirdi. Ubеydullаh ibni Ziyаd ibni Sәdin sоn mәktubunu охuyub fikrә dаldı vә öz-özünә: “Bәlkә dә bu qәziyyәni sülh yоlu ilә hәll еtmәk оldu”-dеdi. Аmmа nеcә dеyәrlәr Ubеydullаh ibni Ziyаdın bаşınа tоplаşаn, аşdаn isti kаsаlаrın birisi (Şimr ibni Zilcоvşәn) аyаğа qаlхıb bеlә dеdi: “Еy әmir, о, sәhv еdir, bu gün аrtıq Hüsеyn (ә) sәnin әlindә giriftаrdır. О, bizim әlimizdәn хilаs оlsа, vәziyyәt dаhа dа gәrginlәşәr. Çünki burаdа оnun tәrәfdаrlаrı vә аtаsının şiәlәri аz dеyildir. Üstәlik hаrаdаn mәlumdur ki, dünyаnın müхtәlif mәntәqәlәrindә yаşаyаn şiәlәr, bir yеrә tоplаşıb оnu himаyә еtmәsinlәr, оndа sәn dаhа Hüsеyn (ә)-ın öhdәsindәn gәlә bilmәzsәn. Ubеydullаh yuхudаn hövlәnаk аyılmışlаr kimi:\nО, qәzәbli bir ifаdә ilә Ömәr Sәdә işаrә еdәrәk: “Аz qаlа bu kişi bizi qаfil еtmişdi”-dеdi vә dәrhаl Ömәr Sәdә bеlә bir mәktub yаzıb göndәrdi: “Bizә аğsаqqаllıq еdib öyüd-nәsihәt yаzmаğın üçün sәni оrаyа göndәrmәmişik, sәn bir mәmur оlduğunа görә inzibаtçı dа оlmаlısаn, аncаq mәn әmr еtdiklәrimi yеrinә yеtirmәlisәn, istәmirsәnsә bu vәzifәdәn kәnаrа çәkil, biz оnu bаşqаsının öhdәsinә qоyаrıq.” Ubеydullаh bu mәktubu Ömәr Sәdә çаtdırmаq üçün Şimr ibni Zilcоvşәnә vеrdi. Bundаn әlаvә Şimrin özünә dә mәhrәmаnә bir kаğız yаzdı ki: “Əgәr Ömәr Sәd Hüsеyn (ә)-lа mühаribә еtmәkdәn çәkinәrsә, оnun bоynunu vurub bаşını mәnә göndәr vә bu hökmә әsаsәn оrdunun bаşçılığını öz öhdәnә götür.\nTаsuа günü imаm Hüsеyn (ә) çох çәtin bir mühаsirәyә düşmüşdü. Ömәr Sәdin qоşununа çохlu kömәk yеtişirdi, аmmа Pеyğәmbәrin Əhli-bеytinә hеç kim yаrdım göstәrmirdi. Аllаhın lәnәtinә gәlmiş Şimr ibni Zilcоvşәn Tаsuа günü günоrtаüstü Kәrbәlаyа yеtişib İbni Ziyаdın mәktubunu оnа tәqdim еtdi. Әgәr Ömәr Sәd Hüsеyn (ә)-lа vuruşmаğа rаzı оlmаsаydı, Şimr ibni Zilcоvşәn ibni Ziyаddаn аldığı mәhrәmаnә hökmә әsаsәn оnun bоynunu vurub bаşını Ubеydullаhа göndәrәcәk vә özü оrdunun bаşçılığını öhdәsinә götürәcәkdi. Lаkin Şimrin gözlәdiyinin әksinә оlаrаq Ömәr Sәd diqqәtlә оnu охuyub dеdi: “Mәnim bu mәktubum İbni Ziyаdа çох tәsir göstәrә bilәrmiş, sәn mаnе оlmusаn...” Şimr dеdi:\nSırаvi әskәrlәrin bаşçılığını sәnin öhdәnә qоydum. Ubеydulаh ibni Ziyаd Ömәr Sәdә göndәrdiyi mәktubdа bеlә yаzmışdı: “Bu mәktubu аlаn kimi Hüsеyn (ә)-ı bаcаrdığın qәdәr tәzyiqә mәruz qоy! О, bu iki yоldаn birini qәbul еtmәlidir:\n“Аtlаrınızа minin ki, mәn sizә Bеhişti bәşаrәt vеrirәm!!!”\nZеynәb (s.ә) хеymәlәrin birindә аğır vәziyyәtdә хәstә hаlındа yаtаn imаm Zеynәl-аbidin (ә)-а qulluq göstәrmәklә mәşğul idi. Zеynәb (s.ә) İmаmın hüzurunа qаyıdıb әlini оnun çiyninә qоyаrаq: “Qаrdаş! Buyur gör nә хәbәrdir?” İmаm (ә) bаşını qаldırıb düşmәn оrdusunun fәrqinә vаrmаdаn buyurdu:\nӘbuzәrin аzаd еtdiyi “Cun” аdlı bir kişi silаh mütәхәssisi idi. Оnun хеymәsi imаm Zеynәl-аbidin (ә)-ın хеymәsi ilә yаnаşı idi. İmаm Hüsеyn (ә) о kişiyә bаş çәkmәk üçün оnun хеymәsinә gәlmişdi. İmаmın tаpşırığınа görә, о gеcә хеymәlәri bir-birinә yаpışdırmışdılаr. Zеynәb (s.ә) qаrdаşоğlusu imаm Zеynәl-аbidinin (ә)-а хidmәtlә mәşğul idi. Хеymәlәrin bir-birinә yаpışdırılmаsının sәbәbi vаrdı... Bu hәdisi imаm Zеynәl-аbidin (ә) rәvаyәt еdir:\n“Еy dünyа! Sәn nә qәdәr аlçаqsаn! Dоstlаrı bizdәn аyırаn ruzigаr bеlәdir. Lаkim hökm ruzigаr әlindә yох, Аllаhın әlindәdir, biz dә оnun rizаsınа (rаzılığınа) rаzıyıq, biz dә Аllаh istәdiyini istәyirik.”\n“Hәm mәn, hәm dә bibim аtаmın sözlәrini еşidirdik. Аrаyа mәnаlı bir sükut çökmüşdü.”\n“Bаcıcаn muğаyаt оl, şеytаn sәni sаrsıdıb sәbrini әlindәn аlmаsın. Bu sözlәr nәdir ki, dаnışırsаn? Nә üçün dünyа virаn оlmаlıdır? Şәhаdәt hаqdır vә biz оnunlа fәхr еdirik. Cәddim Pеyğәmbәr, аtаm әli, аnаm Zәhrа vә qаrdаşım Hәsәn mәndәn yахşı idilәr. Оnlаr gеtdilәr, mәn dә gеdәcәyәm. Sәn mәndәn sоnrа bu qаfilәyә bаşçılıq еtmәlisәn.”\n“Qаrdаşcаn, sәnin buyurduqlаrın hаqdır, аmmа оnlаr hаmısı birdәfәlik gеtmәlidirlәr. Әzizlәrimin biri şәhid оlduqdа, könlümü о birilәri ilә хоş еdirdim, sәndәn bаşqа mәnim dаhа kimim vаr qаrdаş?! Bu dаnışıqdаn sоnrа İmаm (ә) qаrdаşı hәzrәt Аbbаs ibni Әlini çаğırıb dеdi:\nMәn sizin kimi bir sәhаbә vә Əhli-bеyt görmәmişәm. Hаmınızа tәşәkkür еdir vә öz minnәtdаrlığımı bildirirәm. Lаkin bilmәlisiniz ki, оnlаr аncаq mәni istәyirlәr vә bаşqаsı ilә hеç işlәri yохdur. Mәnә bеyәt еtmiş оlsаnız dа hаmınız аzаdsınız, gеtmәk istәyәnlәrә hеç mаniә yохdur. Sоnrа sәhаbәlәrinә tәrәf dönüb buyurdu: “Siz hәrәniz mәnim Əhli-bеytimin birinin әlini tutub özünüzlә аpаrа bilәrsiniz.” Аmmа Hüsеyn (ә)-ın sәhаbәlәri imtаhаndаn çıхmışdılаr. Bәzi tаriхi qеydlәrә әsаsәn, оnlаr hаmısı bir аğızdаn fәryаd еdәrәk:\n“Bu sözlәr nәdir?! Biz sәni tәnhа qоyub gеdәk? Sәnin yоlundа qurbаn vеrmәk üçün bir cаndаn аrtıq bir şеyimiz yохdur, tәki Аllаh bizә min cаn bаğışlаyаydı, hаmısını sәnә qurbаn еdәrdik.”\n“Yәqin bilin ki, sаbаh hаmımız şәhid оlаcаğıq! Bizlәrdәn bir nәfәr dә bеlә diri qаlmаyаcаqdır.”\nОnlаr:-“ Bizә şәhаdәt nәsib еtdiyinә görә Аllаhа şükr еdirik”-dеdilәr.\nОn üç yаşlı Qаsim ibni Hәsәn әmisindәn “sаbаh hаmı şәhid оlаcаq” müjdәsini еşidәn kimi düşüncәyә dаlıb öz-özünә dеdi: “Bәlkә dә bu söz kişilәrә аiddir vә biz uşаqlаrın hаlınа şаmil оlmur.” Nigаrаn vә iztirаblı bir hаldа irәli gәlib әmisinә mürаciәtlә:\n“Sаbаh mәn dә şәhid оlаcаğаm?”-dеyә sоruşdu.\n“Qаrdаşоğlu, sәn ölüm hаqdа nеcә düşünürsәn?” Qаsim dәrhаl: “Mәncә, ölüm bаldаn dа şirindir!!! Sаbаh bu nеmәt vә ilаhi mәrhәmәtdәn mәrhum оlаcаğımdаn qоrхduğum üçün sоruşurаm.” İmаm Hüsеyn (ә) buyurdu: “Bәli, qаrdаşоğlu! Sаbаh sәn аğır bir dәrdә mübtәlа оlduqdаn sоnrа şәhid оlаcаqsаn...”\nİmаm Hüsеyn (ә) bu аğır dәrdin nә оlduğunu izаh еtmәsә dә, Аşurа günü söylәdiklәri аşkаrа çıхdı. Qаsim 13 yаşlı bir uşаq оlduğunа görә оnun әyninә uyğun bir zirеh tаpılmаdı... О, uşаq оlsа dа tаm şücаәtlә mеydаnа dахil оldu vә bir хеyli vuruşduqdаn sоnrа оnun bаşınа аğır bir zәrbә еndirib аtdаn yеrә sаldılаr. İmаm Hüsеyn (ә) çох nigаrаnlıqlа хеymәnin kәnаrındа nәyi isә gözlәyirmiş kimi аtını cilоvlаyıb hаzır dаyаnmışdı. Hәmin dәmdә “yа әmi” fәryаdı hәr yеri bürüdü: “Əmi cаn mәn dә gеtdim, әmicаn dаdımа yеt!”\n“Qаrdаşоğlum! Mәnim üçün sәnin “Əmicаn” fәryаdını еşidib bаşının üstündә hаzır оlmаğım, lаkin hеç bir iş görә bilmәmәyim nеcә dә cаnsıхıcı vә аğırdır.”\n“Qаsimin bаşı imаm Hüsеynin (ә) dizlәri üstündә оlаrkәn, yаrаlаrının аğrısındаn әzаb çәkdiyinә görә vurnuхurdu. Nәhаyәt о, fәryаd еdәrәk әbәdi оlаrаq dünyаyа göz yumdu...\n“Siz müsәlmаnlаr bir-birinizә mәsulsunuz.” Bu аğır vәzifәni yеrinә yеtirmәk üçün yüksәk еlm vә аgаhlıq lаzımdır. Bu аğır vәzifәnin yеrinә yеtirilmәsi üçün еlm, qüdrәt, imkаn vә аgаhlıq lаzımdır. Biz zаtәn bu qüdrәtә mаlikik vә аrtıq bu gün müsәlmаnlаrın sаyı bir milyаrdı ötmüşdür.\nƏgәr bizә - müsәlmаnlаr riyаziyyаt еlmәlәri sаhәsindә nә kimi nаiliyyәtlәr әldә еtmişlәr - dеyә suаl vеrsәlәr, yәqin ki, “bilmirәm” dеyәrik.\n“Zаmаnının vәziyyәtini dәrk еdәn şәхs öz işindә yаnılmаz.”\n“Siz yахşı işlәrә әmr еdib, pis işlәrdәn çәkindirsәniz, ümmәtlәrin әn yахşısı оlаrsınız.”


Azərbaycanın Milli Qəhrəmanı, Qarabağ müharibəsi şəhidi Salatın Əsgərova » Djb.az\nDjb.az » Gundem » Azərbaycanın Milli Qəhrəmanı, Qarabağ müharibəsi şəhidi Salatın Əsgərova\nAzərbaycanın Milli Qəhrəmanı; Qarabağ müharibəsi şəhidi. 1991-ci il yanvarın 9-da Laçından Şuşaya yollanarkən Qaladərəsi kəndi yaxınlığında Ermənistan silahlı qüvvələri tərəfindən amansızcasına qətlə yetirilən Salatın Əsgərova, Azərbaycanın ilk şəhid qadın jurnalistidir.\nSalatın Əsgərova 16 dekabr 1961-ci ildə Bakı şəhərində ziyalı ailəsində anadan olmuşdur. 1979-cu ildə Bakı şəhərində Mikayıl Müşfiq adına 18 saylı orta məktəbi əla qiymətlərə başa vurmuşdur. O, həmin il Azərbaycan Neft və Kimya İnstitutuna daxil olmuşdur. Onun müəlliməsi Firəngiz Haşımovanın sözlərinə görə, Salatın Əsgərova uşaqlıqdan öz möhkəm iradəsi ilə seçilirdi.1984-cü ildə geofizika ixtisası üzrə mühəndis diplomu alan Salatın Əsgərova jurnalistika sahəsinə böyük maraq göstərirdi. Nəticədə 1984-cü ildə müqavilə ilə "Bakı" qəzetində, 4 il sonra isə "Molodyoj Azerbaydjana" qəzetində işləməyə başlayıb.Onun toxunduğu məsələlər Azərbaycan torpaqlarının bütövlüyü ilə bağlı idi. O, tez-tez cəbhə xəttinə gedər, qaynar nöqtələrdən operativ materiallar hazırlayardı. Ailəsi, iş yoldaşlan ondan bərk nigaran idilər.\nDəfələrlə onun döyüş bölgəsinə getməyinin qarşısını almağa çalışsalar da, heç nəyə nail ola bilmirdilər.\nOnun sonuncu yazısı Xocalıdakı xüsusi təyinatlı polis dəstəsinin fəaliyyətindən, çətin döyüş əməliyyatlarından bəhs edən “Omonçular” idi.O, "Molodyoj Azerbaydjana" qəzetinin 1991-ci il 3 yanvar tarixli sayında, təkcə azərbaycanlı döyüşçülərin igidliyindən yazmır, həm də imperiya nökərlərini kəskin tənqid edirdi. Yazı belə bir məntiqi yekunla bitir.\nƏhədov Şaiq Qafur oğlu\n29 yaşlı Günel Əsgərova sərnişin avtobusu sürücüsünün səhlənkarlığının qurb ...


Dubay da nə etmək olar? - Gezmeli Yerler, Gezilecek Yerler, Turizm xeberleri, Turlar, Tur\nEv Şəhərlər Dubay Dubay da nə etmək olar?\nDubay da edə biləcəyiniz şeylər nələrdir?\nDubayda nə edilir? Yaxın gələcəkdə Dubaya gedən və ya səfərdən əvvəl bir sıra araşdırma aparan hər kəsə zəmanət verən ilk suallardan biridir. Yaxın Şərqin Monako adını alan Dubaya ziyarət etmək üçün onlarla yer var və bir çox fəaliyyət var.\nDubayda bir mədəniyyət turu getmək kimi, dəniz tətili üçün və ya hətta alış-veriş üçün səyahət edə bilərsiniz. Dünyanın çox hissəsi Dubaya böyük maraq göstərir.\n1. Molozda bir jeep səfəri edin\nDubayda nə edəcəyini soruşduqda, ilk növbədə jeep səfərləri yada düşülür. Səfərlər ümumiyyətlə 15: 00-15: 30-da oteldən gələrək axşam saat 21: 00-21: 30-a qədər başlamalıdır. Otelinizdən uzaqlaşdığınız zaman, yol kənarına gedən yoldada ola bilər. Yolda yaranan fasilələrdən sonra 45 dəqiqə qalacaqsınız və safari qumlu təpələrdən başlayır. 6 nəfərdən ibarət ciplər qumdan qaçmağa başlayır. Yolda zaman zaman tam fəaliyyət göstərə bilərsiniz. Orta məktəblilər bir-birinə qoşulmaqdan əvvəl bir az düşünməlidirlər. Safari zamanı, ara vermək və bu müddət ərzində gözəl şəkillər çəkə bilərsiniz. Siz qumdan keçəndən sonra axşam keçirəcəyiniz Bedevi çadırına çatacaqsınız.\n2. Şəhər turu edin\nDubaya gəlsək, əvvəlcə şəhərlə tanış olmaq lazımdır. Həm də şəhəri araşdırmaq üçün turlara qoşula bilərsiniz. Turlar; Dubai Muzeyi, Dubai Bay, Jumeirah Məscidi, Jumeirah Plajı, Burj Al Arab, Madinat Jumeirah, Palm Island, Dubai Marina və Burj Khalifadır. Bu turmeric qiymətləri adətən AED 150 (120 TL) və son 4 saatdır. Fərdi şəkildə səyahət etmək istəyirsinizsə, Dubai-nin maraq mərkəzlərini ziyarət edə bilərsiniz.\n3. Dünyanın ən yüksək binasına çıxın\nDünyanın ən yüksək binası Dubayda yerləşir; Adı Burj Xəlifədir. 828 m yüksəklikdə olan 124 və 148 mərtəbələrində 2 baxan teras var. Bu baxan terrasların girişi Dubai Mall ticarət mərkəzləri vasitəsilə həyata keçirilir. Görmə terasına çıxma dəyəri 100 TL-dən 400 AZN-ə qədər ola bilər. Lakin Burj Xəlifəyə Dubaya qədər Dubay görünüşünü seyr etmədən geri dönməyin.\n4. Dənizin keyfini çıxarın\nƏgər Dubaya bir neçə əlavə gün ayıra bilsəniz, dənizdən zövq ala bilərsiniz. Dubay Körfəzinin sahilində çox sayda plaj var. Wild Wadi və Aquaventure adlı iki gözəl su parkı da var. Burada oktyabr-dekabr aylarında dənizdən zövq ala bilərsiniz.\nƏvvəlki məqaləDubayda alış-veriş zamanı nə almaq olar?\nNövbəti məqalədəDubayda qala biləcəyiniz otellər\nSelanik haqqında nə bilirik ?


Ən həssas əhali qrupuna yardım məqsədilə bütün dünya azərbaycanlılarını bir araya gətiriləcək | marja.az\nƏn həssas əhali qrupuna yardım məqsədilə bütün dünya azərbaycanlılarını bir araya gətiriləcək\nYeni təsis edilmiş “For Azerbaijan” qeyri-kommersiya təşkilatı ölkənin ən həssas əhali qrupuna yardım məqsədilə bütün dünya azərbaycanlılarını bir araya gətirməyi hədəfləyir.\n-“For Azerbaijan” Azərbaycanda ən həssas əhali qrupuna dəstək göstərmək üçün əsasən xaricdə yaşayan bir qrup azərbaycanlı peşəkar tərəfindən yaradılmışdır;\n-Təşkilat dayanıqlı xeyriyyəçilik mədəniyyəti üçün infrastruktur yaratmaq məqsədi daşıyır;\n-“For Azerbaijan” təşkilatının əməliyyatları nağdsız, rəqəmsal və tam nəzarət oluna bilən infrastrukturla təmin olunacaq və dörd əsas prinsipə əsaslanacaq: şəffaf, təsirli, miqyaslanabilən və dayanıqlı\nBu gün “For Azerbaijan” adlı yeni qeyri-kommersiya təşkilatı fəaliyyətə başladığını elan edir. Yalnız xeyriyyəçilik məqsədilə qurulan təşkilat, dünya azərbaycanlılarını və icmalarını bu amal ətrafında birləşdirərək Azərbaycandakı ən həssas aztəminatlı əhali qrupuna dəstək olmağı hədəfləyir.\nTəşkilatın yaradılması ideyası ehtiyacı olan azərbaycanlılara dayanıqlı və şəffaf şəkildə kömək etmək üçün nümunəvi, xeyriyyəçilik təşkilatı yaratmağı hədəfləyən dünyanın müxtəlif ölkələrində yaşayan bir qrup azərbaycanlı peşəkar tərəfindən düşünülmüşdür. Hərəkat, qayğıkeş insanların maneəsiz şəkildə töhfə verə bilməsi və ehtiyacl olan insanlara təsirli dəstəyi təmin etmək üçün lazımi infrastruktur yaratmaq kimi ali baxışa sahibdir.\nTəşkilatın qurucu üzvləri “For Azerbaijan” təşkilatının sonrakı illərdə davamlı fəaliyyət göstərməsini təmin etmək üçün ilk 2 il üçün tələb olunan minimum maliyyə vəsaitini ayıracaq. Təşkilatın uzun-müddətli proqramları minimal əməliyyat xərcləri çəkilməklə daha geniş xeyriyyəçi icmanın maliyyə yardımları ilə maliyyələşdiriləcək.\nŞəffaf və miqyaslana bilən fəaliyyətin təmin edilməsi üçün, FA əməliyyatları nağdsız, rəqəmsal, tam şəffaf və izlənə bilən infrastruktura söykənəcəkdir. FA-nın strateji və fəaliyyət strukturu üç istiqamət əsasında qurulmuşdur: bərpa prosesinə köməklik (Məlhəm ol), gündəlik ehtiyacların qarşılanması (Əllərindən tut) və gələcəyə dəstək (Gələcəyə qucaq aç). Bu istiqamətlər çərçivəsində icra olunacaq konkret layihələr münaqişələrə, zorakılığa, təbii hadisələrə yaxud yoxsulluğa məruz qalan şəxslərə yardlm göstəriləcəkdir. Bu üç istiqamətli yanaşma cəmiyyətin ən həssas üzvlərinə dəstək olacaq, onların bərpa olunmasına və gələcəyə qətiyyətlə addımlamasına dəstək olacaqdır.\nTəşkilat dünyanın bir çox ölkələrində yaşayan insanlardan maliyyə dəstəyini təmin edəcəkdir. Hər bir FA proqramı ehtiyacı olan insanların seçilməsində ciddi qiymətləndirmə meyarlarını tətbiq edəcəkdir. Təşkilatın nümayəndəsi, Ülviyyə Həsənzadə bildirir ki, “Daha çox sponsorun bu təşəbbüsə qoşulmasını təmin etmək üçün layihələrimiz miqyaslana bilən olacaqdır”. Təşkilat öz proqramlarını uğurla və səmərəli şəkildə həyata keçirmək üçün xeyriyyə təşkilatları və dövlət qurumları ilə tərəfdaşlıq edəcəkdir.\n«For Azerbaijan» şəffaflıq, yüksək idarəetmə və hesabatlıq prinsiplərinə əməl etməyi öhdəsinə götürmüşdür.\n“ Şəffaf və effektiv proqram vasitəsilə bizim yardım və dəstəyimizi ehtiyacı olanlara çatdırmaq üçün etibarlı, güvənli və bacarıqlı təşkilat yaratmaq çox vacibdir. Biz bu ideya ilə işə başladıq” “For Azerbaijan”ın qurucu üzvlərindən biri, Ülviyyə Həsənzadə şərh edir.\nTəşkilat fəaliyyətə başladıqdan sonra, maraqlı tərəflər donor və yaxud könüllü qismində təşəbbüsə qoşula bilər. Əlavə məlumat üçün,https://forazerbaijan.org/en/ səhifəsinə daxil olun.\n“For Azerbaijan” haqqında: “For Azerbaijan” dünyanın müxtəlif yerlərində fərqli peşə sahələrində çalışan bir qrup azərbaycanlı peşəkar tərəfindən ABŞ qanunvericiliyi tələblərinə uyğun olaraq təsis edilmiş qeyri-kommersiya təşkilatıdır. Bu təşkilatın əsas məqsədi dünya Azərbaycanda ən həssas əhali qrupuna effektiv, şəffaf, geniş-miqyaslı və dayanıqlı yollarla humanitar yardım etməkdir.\nƏlavə məlumat üçün əlaqə vasitələri:


"Bişkek protokolu"nun vaxtı bitir?\n"BUNUNLA BAĞLI YAYILAN İNFORMASİYALAR HƏQİQƏTƏ SÖYKƏNMİR" <?xml:namespace prefix = o ns = "urn:schemas-microsoft-com:office:office" />\nDünən Azərbaycanla Ermənistan arasında atəşkəs elan edilməsinin 20 ili tamam oldu. 1994-cü il mayın 8-də tərəflər arasında atəşkəsin əldə edilməsi barədə imzalanmış "Bişkek protokolu" mayın 12-də qüvvəyə minib və cəbhə xəttində aktiv hərbi əməliyyatlar həmin gündən dayandırılıb. Atəşkəs sazişinin imzalanması ilə bağlı müxtəlif iddialar mövcuddur. "Bişkek protokolu" Qarabağ müharibəsi vaxtı cəbhə bölgəsində atəşkəsi nəzərdə tutan, bir növ siyasi müraciət və ya sülhə çağırış məqsədli və hüquqi xarakter daşımayan sənəddir. Qarabağ müharibəsi vaxtı cəbhə bölgəsində atəşkəsi nəzərdə tutan sənəd olan "Bişkek protokolu" 1994-cü ilin mayında imzalanıb. Bu sənədin 1994-cü il mayın 5-də Bişkek şəhərində imzalanması nəzərdə tutulub. Həmin sənədi Azərbaycan Milli Məclisinin vitse-spikeri Afiyəddin Cəlilov, Ermənistan Milli Məclisinin sədri Babken Ararktsyan, DQEİ-nin üzvü, həmin günlərdə "DQR parlamentinin spikeri" kimi təqdim edilən Karen Baburyan, MDB ölkələri Parlamentlərarası Assambleyanın sədri Vladimir Şumeyko, Qırğızıstan Ali Sovetinin sədri Medetkan Şerimkulov, Rusiya Prezidentinin səlahiyyətli nümayəndəsi, Rusiya vasitəçilik missiyasının rəhbəri Vladimir Kazimirov və MDB ölkələri Parlamentlərarası Assambleya Şurasının katibliyinin rəhbəri Mixail Krotov imzalamalı idi. A.Cəlilovdan başqa hamı bu sənədi imzalayıb. O, isə bundan imtina edib.\nGörüşün yeddi iştirakçısından altısının imzaladığı sənəd faks ilə Moskvaya göndərilib və daha sonra sənədin əsli də oraya aparılıb. Həmin sənədin əslinin hazırda Rusiya Xarici İşlər Nazirliyinin arxivlərində saxlanıldığı güman edilir. Bu sənədin 6 nəfər tərəfindən imzalanmış kserosurətini isə Azərbaycan tərəfindən imzalanması üçün Bakıya ATƏT-in Minsk qrupundakı Rusiyanın təmsilçisi Vladimir Kazimirov gətirib. O, mayın 8-də Azərbaycan tərəfinə yenidən bu protokolu imzalamaq təklif edib. Bu dəfə Azərbaycan tərəfini Milli Məclisin o vaxtkı spikeri Rəsul Quliyev təmsil edirdi. O da sənədin mətninə müəyyən düzəlişlər edilmədən və onu imzalayanlar sırasına DQAİ-nin rəhbəri Nizami Bəhmənovun adı əlavə olunmadan onu imzalamaqdan imtina edib. Sonralar Vladimir Kazimirov öz xatirələrində belə qeyd etmişdir: "Bu sənəd hüquqi xarakter daşımadığına və üstəlik, hüquqi öhdəliklər qoymadığına görə bir növ siyasi müraciət və ya sülhə çağırış idi. Buna görə də Azərbaycan tərəfinin təkid etdiyi düzəlişlərin o qədər də böyük əhəmiyyəti yox idi. Bununla belə, Bakı yalnız onun istəklərinin təsbit olunduğu kağızı imzalamağa razılaşırdı". İmza prosesi belə yekunlaşır: Rəsul Quliyev Kazimirovun gözünün qabağında öz əli ilə Nizami Bəhmənovun adını oraya əlavə etmiş, onun imzası üçün xətt çəkmiş, sənədin mətninə iki düzəliş əlavə etmiş və bundan sonra A.Cəlilovun adının yanında öz imzasını qoyub. Bəhmənovu axtarmağa başlayanda, məlum olur ki, həmin gün o, Bakıda yox imiş. Kazimirov mayın 5-də Bişkekdə 6 iştirakçı tərəfindən imzalanmış və indi R.Quliyevin imzasının əsli və onun öz əli ilə etdiyi düzəlişlər əlavə edilmiş protokolun kserosurətini götürüb Bəhmənovu gözləmədən Moskvaya qayıdıb. Rusiyanın layihəsinə görə, Ermənistan və Azərbaycanın birinci şəxsləri atəşkəs sazişinin ardınca hazırlanacaq "Böyük sülh sazişi"nə imza atmalı idilər.\nAtəşkəsdən ötən 20 il ərzində müxtəlif məlumatlara görə, cəbhə xəttində 6 mindən artıq Azərbaycan hərbçisi düşmən gülləsi, mina partlayışları, qar uçqunu və digər səbəblərdən həlak olub. Hətta bəzi məlumatlarda atəşkəs sazişinin vaxtının bitdiyi deyilir.\nBütöv Azərbaycan Xalq Cəbhəsi Partiyasının sədr müavini Niyaməddin Orduxanlı "525"ə açıqlamasında bildirib ki, Azərbaycanla Ermənistan arasında bağlanmış atəşkəs sazişinin vaxtı bitməyib. Onun sözlərinə görə, bununla bağlı yayılan informasiyalar həqiqətə söykənmir: "Şəxsən həmin sazişi oxumuşam və orada hər hansı bir bənd yoxdur ki, bu atəşkəsin müddəti 20 ildən sonra bitəcək. Odur ki, bu məsələdə daha diqqətli olmağın vacibliyini qeyd edirəm. Kim istəyirsə, internet vasitəsi ilə də həmin sazişlə tanış ola bilər".\nN.Orduxanlının sözlərinə görə, atəşkəs rejiminin qorunub- saxlanması isə birbasa Ermənistana daha çox fayda verir. O, hesab edir ki, münaqişə uzandıqca Azərbaycan itirir.\nDağlıq Qarabağ danışıqlarında əsas iştirakçılardan olan sabiq dövlət müşaviri Vəfa Quluzadə açıqlamasında deyib ki, "Bişkek protokolu" deyilən sənəd yoxdur, həmçinin o siyasi sənəd deyil. Politoloq bu protokolu Azərbaycan Milli Məclisinin ratifikasiya etmədiyini qeyd edib. Sənəddə heç bir vaxtdan söhbət getmədiyini qeyd edən V.Quluzadə bunları söyləyib: "O zaman Azərbaycan müdafiə naziri ilə Ermənistanın müdafiə naziri arasında belə bir protokol imzalanıb. Bunun imzalanması Prezident Heydər Əliyev və Levon Ter-Petrosyanın razılığı ilə baş verib. Protokolun formulu belə idi ki, sülh əldə olunana qədər atəşkəs bağlansın. İndi deyirlər ki, guya 20 illik olub. Halbuki orda vaxtla bağlı heç nə göstərilməyib və dediyim kimi heç bir siyasi qüvvəsi yoxdur. Sadəcə olaraq “Bişkek protokolu” yalnız müxtəlif spekulyasiyalar üçün dilə gətirilir. Atəşkəsin əldə olunması hər kəsdən çox Rusiyaya lazım idi. Məhz buna görə protokol Rusiya tərəfindən hazırlanıb".


525-ci Qəzet - "O vaxtkı Azərbaycan rəhbərliyi bu təhlükəli hadisələrə tamaşa edirdi"\nBundan əvvəl isə ermənilərin hazırlıq işləri gördüyünü diqqətə çatdıran Prezident deyib:\n“Əsas hazırlıq işlərinin hədəfində Heydər Əliyev dayanmışdı. Çünki yaxşı başa düşürdülər ki, Heydər Əliyevin varlığı, sovet rəhbərliyində onun böyük nüfuza malik olması onların planlarını alt-üst edirdi. Ona görə Ermənistandan, digər yerlərdən, əfsuslar olsun ki, milli satqınlar – Azərbaycandan kütləvi surətdə anonim məktublar Moskvaya göndərirdilər və şər-böhtan kampaniyası aparılırdı. O məqsədlə ki, Heydər Əliyev amili aradan qaldırılsın. Heydər Əliyev bütün vəzifələrdən gedəndən sonra iki həftə keçməmiş erməni separatçıları baş qaldırıb məsələ qaldırmışdılar ki, Dağlıq Qarabağ Azərbaycandan ayrılsın, Ermənistana verilsin”.


Şəmkir yaşayış evində baş verən yanğında bir nəfər ölüb\n12 Yanvar 2017, 10:16 (GMT +4)\nBakı, 12 yanvar, SalamNews. Şəmkir rayonunda vətəndaşa məxsus evdə yanğın olub.\nSalamNews Fövqəladə Hallar Nazirliyinin (FHN) saytına istinadən xəbər verir ki, Şəmkir rayonu, Yeni Həyat kəndində vətəndaşa məxsus ümumi sahəsi 200 m2 olan birmərtəbəli 3 otaqlı evin dam örtüyü 60 m2 sahədə, 1 otağının yanar konstruksiyaları və ev əşyaları 30 m2 sahədə yanıb.\nYanğının kəşfiyyatı 1966-cı il təvəllüdlü Quliyev Rafiq Akif oğlunun yanmış cəsədi yanğınsöndürənlər tərəfindən aşkar olunaraq aidiyyəti üzrə təhvil verilib. Evin qalan hissəsi yanğından mühafizə olunub.\nYanğın saat 08.04-də yanğınsöndürənlər tərəfindən söndürülüb.\nDonald Tramp Prezident İlham Əliyevə məktub göndərib\nPrezident İlham Əliyev Əskişəhərdə BP-nin baş icraçı direktoru ilə görüşüb\nPrezident İlham Əliyevin Türkiyəyə səfəri başlayıb (FOTO)\nHeydər Əliyev Beynəlxalq Aeroportu 5 ay ərzində 1,5 milyondan çox sərnişinə xidmət göstərib


Arıqlamaq üçün nə lazımdır? » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 426\nTarix : 16.09.2018, 10:00\nQonaqlıqlarda qohum əqrəbanın – “əşiiii yeee bir dənədən heç nə olmaz” cümlələrinə aldanmayın. Bir dənədən heç nə olmur, amma bir dənədən sonra özünə stop demək çətin olur.\nLimitləriniz olsun hər zaman. Axşam qonaqlıq varsa, gündüz yüngül yeyin, yaxud əksinə.\nİdman etməyə sağlığınız imkan verirsə edin, gəzin, üzün, velosiped sürün. İşdən evə, evdən işə piyada alınırsa piyada gedin, yaxud uzaq dayanacaqda avtobusdan düşün. Liftdən istifadə etməyin. Bir sözlə hərəkətli olun. İdman zalına getməyiniz şərt deyil.\nYağ, şəkər, un bunları həyatınızdan tam olmasa da həftənin 5 günlüyünə çıxarın.\nYağı gündəlik çıxarmasanız da, azaldın.\nPəhrizi ağız dadınıza uyğunlaşdırın. Sevmədiyiniz qidaları məcbur qəbul etməyin.\nPəhrizi pozduğunuz günün səhəri – qidalanmanızı minimum edin, bedeninizi dünənki ağırlıqdan təmizləyin. Növbəti gün bol su, tərəvəz yeyin, bitki çayları için.\nTez yatın, tez durun. O zaman gününüz uzun olacaq, gümrah olacaqsınız, bədəniniz dincələcək və kilolarl atmağa hazır olacaq.\nMəndə elə olub ki, günorta kartof qızartması yemişəm (kərə yağında!), amma cəmi cümü 1 kartofun qızartmasını :) Belə şeylər əlbəttə ki, kökəltmir. Çünki miqdarı az olur. Belə yemək insanı doydurmur, amma qırılmanın da qarşısını alır. Özünüzü məcbur etməyin, pəhrizi sevə-sevə tutun. Ona nifrət etsəniz yarıda qoyacağınız dəqiqdir.\nBir də, özünüzə görə arıqlayın və özünüzə vaxt qoymayın. Deməyin ki, dekabrın 31-inə kimi 10 kilo atacam, yaxud yanvarda toyumdur 17 kilo atmalıyam. Bu insanı sıxır və pəhriz möcüzəvi şəkildə alınmır. Özünüzü rahat buraxın, deyin filan günə qədər dietadayam, nə qədər gedər gedər.\nİradəli olun, nəticə insanı sevindirir.\nMən demirəm hər kəs arıq olmalıdır.\nAmma hər kəs özünə rahat kiloda mütləq olmalıdır.\nArıqlamaq istəyirsinizsə bunu təxirə salmayın. Yadınızda olsun, yaş keçdikcə kiloların getməyi də çətinləşir.\nEtiketlər: İdman, insanı, etməyin, dənədən, yaxud, yeyin, gedər, olsun, piyada, qədər, rahat, məcbur, Pəhrizi, olmalıdır, zaman, özünə, Özünüzü, olacaq, özünüzə, nifrət


Qızı Sabir Rüstəmxanlıya sürpriz etdi – Tənzilə Rüstəmxanlı\n25 İyun 2022, Şənbə - 18:23\nQızı Sabir Rüstəmxanlıya sürpriz etdi\n“Türk dünyasının təbliğində ədəbiyyatın rolu” layihəsi çərçivəsində Sabir Rüstəmxanlının ad günü ərəfəsində onun yaradıcılığı müzakirə olunub.\nTədbirdə ilk olaraq söz bu layihənin müəllifi, Sabir Rüstəmxanlının qızı Aydana verilib. Atasını təbrik edən Aydan Rüstəmxanlı şairi ad günü münasibətilə təbrik edib:\n“Sabir bəyin ad günü, əslində, sabahdır. Amma o sabah səfərdə olduğu üçün bu gün qeyd edirik ad gününü. Bu gün həm də Atatürkün ad günüdür, həm də gənclər günü kimi qeyd edilir. Deməli, atamın ruhu gəncdir. Mən Sabir Rüstəmxanlı haqqında iki tərəfdən danışa bilərəm. Həm atam, valideynim kimi, həm də xalq şairi, millət vəkili kimi. Atamla fəxr edirəm. Çox xoşbəxtəm ki, belə atam var. Millət vəkili, xalq şairi kimi isə etdikləri göz qabağındadır. Xalq onu, yazdıqlarını sevir. Bir daha atamı təbrik edirəm. Sağ ol ki, varsan ata”.\nDaha sonra isə Aydan Rüstəmxanlı atasının sözlərinə yazılmış mahnıları toplanmış diski təqdim edib. Diskdə Aydan atasının “Ana” şeirini səsləndirib. Sonra çıxış edən tanınmış ziyalı Sona Vəliyeva şair haqqında xatirələrini bölüşüb. “Kaş həmişə sözün işığına yığılaq, bəhrələnək. Azərbaycançılıq işi ilə bağlı elmi iş yazanda çağdaş ədəbiyyatımızı oxuyurdum, problemləri ilə tanış olurdum. O vaxt 4 şairin həyatı və yaradıcılığı məni cəlb edirdi. Məmməd Araz, Xəlil Rza Ulutürk ,Sabir Rüstəmxalı və Bəxtiyar Vahabzadə. Bu şairlərin hamısının həyatında sərhəd nisgili, Araz, yurd həsrəti var. Sabir Rüstəmxanlının ruhu o yaşadığı ərazidən bəhrələnib. Yurd həsrəti həmişə yazılarında qabardılıb.Bunlar onun tale yazısıdır. Onun ruhu həmişə türkçülüklə bağlı olub. Sabir bəy hələ sovet dönəmində “Şəhər sovetinə məktub” və “Sağ ol ana dilim” kimi şeirləri oxuyardı. SSRİ zamanında da belə cəsarətli idi. Hər könüldə ev tikmək, sevilmək hər şairə müəssər olmur. Həm də Sabir bəy fəxr edə bilər ki, belə övladları var. Aydan bu layihəni etməklə atasının yaradıcılığına nə qədər önəm verdiyini göstərdi. “.\nSabir bəyi yaşayan əfsanə adlandıran Türk Dünyasının məşhur sənətçisi Əhməd Şəfəq ondan ruh aldıqlarından danışıb. ” Mən Sabir bəyi 14-15 yaşında tanımışam. Düzdür, örnək götürdüyümüz şairlər, ziyalılarımız vardı. Amma bizə onda başqa bir türk dövlətindən səs gəldi “Sağ ol, ana dilim”.Bu, çox önəmli idi. Sabir bəy deyirdi ki, harada türk dilində danışırlarsa, ora mənim vətənimdir. Sabir bəyin əsərləri bizə yol göstərdi. Mübarizə yolumuza işıq saçdı. Sabir bəy Bütövlüyün təcəssümüdür.\nCahandar Bayoğlu isə Sabir bəyi Türk Dünyasının ən öndə gedən ziyalılarından biri kimi xarakterizə edib: “Sabir bəy o aydınlardandır ki, həm millətimizin dərdini deyib, əlacını göstərib, həm də onu müalicə edib. Mən Sabir bəylə yol yoldaşı olmuşam. Türk Dünyasını gəzərkəın onun nə hisslər keçirdiyinin şahidi olmuşam”.\nŞairin həyat yoldaşı, türk dünyasının mənəvi anası Tənzilə Rüstəmxanlıya da söz verilib: “Övladlar o vaxt dəyərli olur ki, valideynləri onlara baxanda utanmır. Mən Aydana təşəkkür edirəm. Bİlirəm ki, o bizi utandırmayacaq heç vaxt. Sabir bəyin qızı təkcə atasına deyil, bütün türk dünyasının ziyalılarına həsr edəcək bu layihəni. Mən Aydana dəstək olan bütün insalara təşəkkür edirəm. Xüsusilə, Sona Vəliyeva və Əhməd Şəfəqə”.\nSonda iştirakçılara təşəkkür edən xalq şairi, millət vəkili Sabir Rüstəmxanlı qızı Aydanın təşkil etdiyi bu tədbirin onu kövrəltdiyini deyib: “Mənim bu işlərdən xəbərim yox idi. Hətta içəri girənə kimi mənə demədi. Təşəkkür edirəm. Gənclərin çıxışı məni fərəhləndirdi. Aydanın özünə çox sağ ol deyirəm. Mən meydan hərəkatında milyonlarla insanın qarşısında çıxış etmişəm. 20 Yanvarda üstümüzə ordu gəlib, amma təşviş keçirməmişəm”.\nDaha sonra incəsənət xadimlərinin ifasında Sabir Rüstəmxanlının şerləri və mahnıları səsləndirilib.


Avstraliya aborigenlərinin incəsənətini fəaliyyətin digər sahələrindən ayıran dürüst sərhəd mövcud deyil. Onların danışdığı dillərin heç birində «incəsənət» anlayışına müvafiq olan istilah yoxdur. Lakin təsviri sənət, rəsm çəkmək, ağac və daş üzərində oyma, habelə mahnı ifası, hekayə və nağıl söyləmə, ayin mərasimləri üçün müəyyən adlar mövcuddur.\nAborigen incəsənəti ayrılmaz surətdə totemizmlə, totemlərə sitayiş etmə ilə bağlıdır, bu xüsusilə mərasim rəqslərinin, pantomimanın, bədənin dərisi üzərində rəsm çəkmə və plastikanın sintezi olan korrobori kimi ənənəvi müqəddəs mərasimləri zamanı özünü parlaq surətdə büruzə verir. Bu halda aborigenlər bədənlərini qeyri-adi fantaziya ilə rəngləyirlər. Qəhvəyi, sarı və qırmızı boyalar üstünlük təşkil edir, hər biri xüsusi məna kəsb edən bəyaz nöqtə və cizgilər də az olmur. Daha güclü plastik təsirə nail olmaq üçün aborigenlər bəzən bədənlərinə yumşaq tüklü ağ və qırmızı quş lələkləri yapışdırır, bir yığın tutuquşu lələyindən saqqal düzəldir, qaz tükünü yumrulayıb iri kürələr düzəldərək boyunlarından asırlar.\n14 iyul 2013, 19:17


Azərbaycan ilə Ukrayna arasında münasibətlər çoxəsrlik tarixə malikdir - Xəbərlər-Bakı Slavyan Universiteti\nAzərbaycan ilə Ukrayna arasında münasibətlər çoxəsrlik tarixə malikdir\nFevralın 21-də Bakı Slavyan Universitetində (BSU) Azərbaycan ilə Ukrayna arasında diplomatik münasibətlərin yaranmasının 25 illiyinə həsr olunan tədbir keçirilib.\nAZƏRTAC xəbər verir ki, tədbirdə çıxış edən BSU-nun rektoru, professor Nurlana Əliyeva Azərbaycan ilə Ukrayna arasında müxtəlif sahələrdə əməkdaşlığın əhəmiyyətindən danışıb. Bildirilib ki, xalqlarımız arasında çoxəsrlik tarixə malik yaxın dostluq münasibətləri var və bu ənənə bu gün də davam edir. Mədəniyyət, təhsil, iqtisadiyyat və digər sahələrdə əməkdaşlıq əlaqələri sürətlə genişlənməkdədir.\nRektor qeyd edib ki, universitetdə 2001-ci ildə yaradılmış Ukrayna Tədris - Mədəniyyət Mərkəzi ölkələrimiz arasında münasibətlərin inkişafına töhfəsini verməkdədir. Hazırda universitetin 44 tələbəsi Ukrayna dilini öyrənir.\nUkraynanın Azərbaycandakı səfiri Aleksandr Mişenko ölkələrimiz arasında əlaqələrin qarşılıqlı hörmətə əsaslandığını söyləyib. Vurğulanıb ki, istər sovet dövründə, istərsə də müasir zamanda bu münasibətlərin xüsusi statusu olub. Bu gün Azərbaycanla Ukrayna arasında diplomatik münasibətlərin 25 illik yubileyi qeyd edilsə də, əslində, bu əlaqələrin tarixi daha keçmiş dövrlərə təsadüf edir. Ukraynalılar özlərini Azərbaycanda, azərbaycanlılar da özlərini Ukraynada hər zaman rahat hiss ediblər. O, sovet dövründə Ukrayna Kommunist Partiyası Mərkəzi Komitəsinin baş katibi Şerbitski ilə dahi şəxsiyyət Heydər Əliyev arasındakı səmimi münasibətlərin xalqlarımızın bir-birinə yaxınlaşmasında önəmli rol oynadığını diqqətə çatdırıb.\nA.Mişenko Ukraynanın Ermənistan-Azərbaycan, Dağlıq Qarabağ münaqişəsində hər zaman ölkəmizin ərazi bütövlüyünü dəstəklədiyini qeyd edib. Səfir təhlükəsizlik məsələsinin hər bir ölkə üçün vacib olduğunu bildirib. Vurğulayıb ki, hazırda Ukraynada 6 min azərbaycanlı tələbə təhsil alır və onların özlərini təhlükəsiz mühitdə hiss etmələri vacibdir.\nTədbirdə çıxış edən Azərbaycan Milli Elmlər Akademiyasının (AMEA) vitse-prezidenti, akademik İbrahim Quliyev iki ölkə arasında müxtəlif istiqamətlərdə əlaqələrin xüsusilə müstəqilliyimizin bərpasından sonra sürətlə genişləndiyini vurğulayıb. O, hər iki ölkədə hökm sürən münaqişələrin tərəqqi yolunda müəyyən əngəllər yaratdığını, lakin düzgün seçilmiş siyasi xətt sayəsində mənfi halların qarşısının alındığını, inkişaf üçün güclü potensial olduğunu qeyd edib.\nUkrayna Ali Radasının Azərbaycan Respublikası ilə parlamentlərarası əlaqələr üzrə işçi qrupunun rəhbəri Kuryaçiy Maksim Pavloviç, Milli Məclisin Ukrayna ilə parlamentlərarası əlaqələr üzrə işçi qrupunun rəhbəri Rüfət Quliyev, deputat Elmira Axundova və digər çıxış edənlər dünyada cərəyan edən gərginliklər fonunda ölkələrimizin daha da yaxınlaşmasının, bir-birinə dəstək olmasının vacibliyini dilə gətiriblər.